Skat forældrekøb | Hvad skal jeg være opmærksom på?\nSkrevet af: Stine Bendsen d. 22. juni, 2021\nOvervejer du at foretage et forældrekøb i forbindelse med, at dit barn flytter hjemmefra? Så er det vigtigt, at du har styr på de skattemæssige regler ved et forældrekøb. I denne artikel kan du læse mere om skat ved forældrekøb.\nRegnskab og udgifter\nBrug for hjælp til forældrekøb?\nNår du som forælder køber en ejerbolig, som du herefter udlejer til dit barn, er der tale om et forældrekøb.\nMange vælger at foretage et forældrekøb i forbindelse med, at ens barn skal studere. Det skyldes, at der typisk er rift om de forskellige kollegieværelser eller studieboliger, hvorfor det tit kan være svært for den studerende, som ofte har begrænset økonomi, at finde en bolig til en overkommelig pris og med en god beliggenhed.\nForældrekøb er jævnligt at finde i de store studiebyer som f.eks. København, Århus og Odense.\nNår du som forælder udlejer en bolig til dit barn, vil du blive betragtet som en selvstændig erhvervsdrivende af SKAT. Det betyder, at du skal oplyse og opgøre underskud eller overskud fra udlejningen.\nDu kan vælge mellem tre forskellige beskatningsmodeller når du foretager et forældrekøb. Disse tre er; virksomhedsordningen, kapitalafkastordningen og de almindelige personskatteregler. Læs mere om beskatningsformerne nedenfor.\nUanset hvilken beskatningsform du vælger, skal du f.eks. stadig lave regnskab og forholde dig til diverse udgifter i forbindelse med dit forældrekøb. Dertil findes der flere udgifter, som du kan trække fra dit regnskab. Disse er blandt andet:\nVand-, kloak-, og renovationsafgifter\nSkorstensfejer, fejning og snerydning\nVedligeholdelse (som følge af almindeligt slid – f.eks. malerarbejde)\nEl, vand og varme (hvis dit barn betaler el, vand og varme som en del af huslejen, kan du trække det fra i dit regnskab).\nNår du foretager et forældrekøb, skal du lave et regnskab over dine huslejeindtægter og diverse udgifter, som er forbundet til udlejningen. Her er det vigtigt, at du husker at bogføre efter bogføringslovens regler. Regnskabet skal du gemme i 5 år, dog skal du kun kunne fremvise dit regnskab, såfremt SKAT beder om at se det.\nMarkedslejen er den husleje, du kan kræve, hvis du f.eks. udlejer til en ikke-nærtstående person. Ved et forældrekøb udlejer du boligen til dit barn, hvilket betegnes som nærtstående.\nSom nævnt kan du sætte en attraktiv husleje for dit barn, men du skal være opmærksom på, at såfremt den aftalte husleje er mindre end markedslejen, skal du stadig betale skat af markedslejen. Når du udlejer til dit barn, skal du altid betale skat af det beløb, som svarer til markedslejen.\nVirksomhedsordningen går ud på, at man som selvstændig erhvervsdrivende kan opnå nogle skattemæssige fordele, f.eks. kan man trække renteudgifter fra i sin personlige indkomst.\nVælger du virksomhedsordningen, skal du være opmærksom på, at der gælder en del regnskabsmæssige krav til denne beskatningsform. Førhen var der flere skattemæssige fordele ved at benytte denne beskatningsform.\nNye regler for virksomhedsordningen og forældrekøb 2021\nFra januar 2021 er der dog kommet nye regler ifm. virksomhedsordningen, som betyder, at der skal beregnes en rentekorrektion, såfremt du benytter denne ordning i forbindelse med dit forældrekøb.\nDertil beregnes rentekorrektionen forskelligt, afhængig af om man driver anden virksomhed end forældrekøbsboligen, som allerede indgår i virksomhedsordningen.\nHvis du har anden virksomhed\nSåfremt du har en anden virksomhed, som allerede indgår i virksomhedsordningen, beregnes rentekorrektion med satsen for rentekorrektion (2020: 3%) af den procentdel af gælden, som vedrører forældrekøbsboligen.\nHvis du ikke har anden virksomhed\nHvis ikke du har en anden virksomhed i ordningen, beregnes rentekorrektionen af hele gælden. Dog må beløbet max svare til de samlede renteudgifter.\nKapitalafkastordningen går ud på, at en del af virksomhedens overskud kan beskattes som kapitalindkomst.\nKapitalafkastet beregnes med kapitalafkastsatsen (2020: 0%) af værdierne i virksomheden. Da satsen for 2020 er 0%, er der ingen forskel mellem denne ordning og beskatning ift. de almindelige skatteregler.\nOgså i kapitalafkastordningen er der kommet nye regler ifm. forældrekøb. Du kan læse mere om de nye regler for begge ordninger på SKATs hjemmeside.\nSåfremt du ikke aktivt vælger virksomhedsordningen eller kapitalafkastordningen, vil du blive beskattet efter de almindelige personskatteregler.\nHer vil dit overskud før renter blive beskattet som personlig indkomst. Det betyder også, at du skal betale arbejdsmarkedsbidrag, da overskuddet beskattes som f.eks. en lønindkomst.\nDu kan dog få fradrag for de renteudgifter, som har med kapitalindkomst at gøre.\nI den forbindelse er det vigtigt, at du skriver dit forventede overskud eller underskud for virksomheden på din forskudsopgørelse, så snart du kender det. Ved at gøre dette, vil du betale løbende skat af din virksomhed, frem for at betale det hele på én gang i slutningen af året.\nHerudover skal du, når året er omme, udfylde din årsopgørelse eller dit oplysningsskema. Det er også her, du vælger din beskatningsform.\nSkal du på et tidspunkt sælge dit forældrekøb, er der flere ting, du skal være opmærksom på.\nNår man skal sælge en bolig, hvis formål har været udlejning, skal en eventuel avance af salget af boligen beskattes. Da udlejning er hovedformålet med et forældrekøb, skal avancen som udgangspunkt også beskattes.\nNår du skal opgøre avancen, skal du trække den oprindelige købspris (inkl. købsomkostninger) fra salgsprisen (eks. fradrag for salgsomkostninger).\nBeskatningsformer og salg af forældrekøb\nSåfremt du anvender kapitalafkastordningen eller personskatteloven, skal avancen lægges til kapitalindkomsten. I tilfælde af, at salget af dit forældrekøb medfører tab, så har du mulighed for at modregne tabet i eventuel anden skattepligtigt avance ved salg af ejendom. Dermed kan tabet overføres til senere indkomstår.\nHvis du anvender virksomhedsordningen i det år, hvor forældrekøbet bliver solgt, skal du huske at medregne avancen i årets resultat og lade avancen indgå i virksomhedens indkomst.\nHvis du ønsker at sælge forældrekøbet til dit barn, skal salgsprisen være markedsprisen ved opgørelsen af fortjenesten ved salget. Her er der altså tale om den pris, du kan få, såfremt du foretog et almindeligt salg på boligmarkedet.\nHvis du sælger boligen til dit barn lavere end markedsprisen, vil salget blive betragtet som en gave. Det betyder, at dit barn skal betale gaveafgift foruden det årlige gaveafgiftsbeløb på forskellen mellem det beløb, som dit barn betaler og markedsprisen for ejendommen.\nØnsker du at sælge boligen til dit barn, vil du som udgangspunkt have mulighed for at benytte dig af 15%-reglen. Denne regel betyder, at du kan sælge boligen til 15% under den seneste offentlige ejendomsvurdering. Dette skal dog godkendes af SKAT.\nDer kan være rigtig mange ting, som man skal have styr på, hvis man foretager et forældrekøb. Særlige skattereglerne er vigtige at kende, så man ikke pludselig står i en økonomisk krise. Derfor kan det være en god idé at søge hjælp hos en boligadvokat.\nHos NEMADVOKAT har vi mange års erfaring med forældrekøb, hvorfor vi ved, hvilke ting du skal være opmærksom på.\nMed vores køberrådgivning hjælper vi dig med at foretage et forældrekøb, hvor vi sikrer, at alt det juridiske er på sin plads. Du kan derfor trygt læne dig tilbage, mens vi klarer der praktiske.\nKontakt os i dag, og få en uforpligtende samtale med en boligrådgiver. Husk – det koster ikke at spørge.


Det er fint, jeg forsøger altid at være forberedt, men det er ret vanskeligt at huske sit helt aktuelle problem - når man sidder og venter i flere timer og nogen gange dage. Så blive man nødt til at sætte sig ind i sagen igen, og det kan tage tid.\nJeg oplever, at chatrobotten ikke kan give mig svar på mine spørgsmål og så har jeg spildt en masse unødvendig tid på kommunikation.\nJeg oplever at når jeg ringer - så er det fordi der er fejl i systemet - jeg får en oplevelse af, at problemerne ikke bliver løst.\nJeg oplever, at der er rigtig mange problemer med efterreguleringen - som hotline, heller ikke kan forklare - hvorfor den gør som den gør. Det er vigtigt for mig, at jeg kan stole på systemet, og at jeg ikke skal sidde og kontrollere systemet.\nJeg oplever, at jeg ikke får konkret svar på mine spørgsmål, når jeg skriver til jeg i din dialog med os.\nJeg oplever, at der er for lange svartider, når jeg skriver i din dialog med os. Og når, hvis jeg så får et svar - er det ikke svar, som løser problemet.\nNår jeg sidder med en fejl, søger jeg i vejledninger. Jeg har helt enkelt bare ikke tid til at sidde og gennemlæse tråde, søge i nyhedsbreve eller søge i øst og vest for at se om der er hjælp at hente. Hvis vejledningen ikke er uddybende nok og kan hjælpe mig af med problemet, kontakter jeg hotline. Der kommer rigtig meget nyttig kommunikation fra jer. Men det er ofte spredt og uoverskueligt at lede rundt i, når man er tidspresset og sidder med en fejl. Bl.a. fordi det ligger forskellige steder. Og man kan altså ikke huske alt, man har læst og hvor - måske for flere uger siden.\nForeslår, at I opdaterer jeres vejledninger, så de bliver ajourført med ofte stillede spørgsmål (hotline må have guld at dele ud af her) samt jeres opdateringer/tilføjelser/nyhedsinformationer til emnet. Beskriv også gerne de fejl, man kan tænkes at møde og evt. en mulig løsning. Tænker, at det måske kunne spare hotline for en del henvendelser.\nJeg savner, at I centrerer hjælpen, så jeg kun har én uddybende værktøjskasse at åbne, når jeg sidder med et problem. Hvis hjælpen ikke findes i værktøjskassen, hedder det hotline.\nHvor er det godt og præcist ramt Linna. Det er helt samme tanker, jeg har, når jeg leder og forsøger mig frem på egen hånd, fordi jeg har opgivet at kontakte hotline.\nOvenstående ville også være at møde os som kunder og drage nytte af den viden hotline besidder.\nGodt og konstruktivt input.\nHej @Birgitte Petersen\nEr da ærgerlig over at læse, at du sidder inde med flere frustrationer til vores rådgivning, som vi ellers i høj grad fokuserer på at give alle vores kunder.\nDa du berører mange områder, synes jeg, vi skal tales ved, så vi kan finde en god måde til, hvordan du på bedste vis får adgang til den rådgivning, vi giver.\nJeg sender dig lige en mail, så vi kan aftale et tidspunkt, hvis du ønsker samtalen.\nMette Skoubo Simonsen\nTak for din anerkendelse af den viden og vejledning, vi i høj grad arbejder på at dele ud af. I lige så høj grad tak for din konstruktive feedback omkring at gøre vores materialer lettere at søge frem. Det er noteret og er noget, vi vil arbejde på.\nI min optik, betyder brug af hotline, et akut problem. Hvis man står med et akut problem op til en lønkørsel er det umulig at komme igennem til hotline, det kan tage flere dage og det vil sige at man bliver nødsaget til at lave sin lønkørsel måske vel vidende at der er en fejl i systemet ellers så overskrider man sin afleveringsfrist.\nHvis hotline skal tage sig af "systemfejl" noget som de aligevel sender videre til teknikerne, så må det være et andet sted som man kan henvende sig ved et akut problem, hvis det er noget, der for eksempel hindrer at man kan afvikle sin lønkørsel.\nTror de fleste af os der arbejder med lønsystemet er ret træt af at vente på hot-line og forsøger næsten altid selv at finde en løsning i jeres vejledninger m.m, uden at finde løsningen da det er meget svært at finde rundt i.\nEnig i at vejledningerne ligger som kastet ind med en skovl!\nHar mere end 1 gang oplevet at have fundet løsningen, så viser det sig at der ligger en nyere version et andet (for mig ulogisk) sted. Og hvor er det træls at bruge mega meget tid på at lede, vente på hotline for at få at vide at det ligger et andet sted!\nChatbotten, har jeg ikke haft den store glæde af, fordi problemet ikke altid kan skrives så simpelt at den forstår det.\nAt oprette en sag er bestemt ikke til haste problemer, der kan gå flere måneder inden der kommet et svar. Når det så "blot" er et svar der stiller yderligere spørgsmål - så er det op ad bakke.\nJeg har lige nu en sag fra 4/5, hvor systemet beregner forkerte timesatser. Har jo så selvfølgelig også haft dette problem i maj kørslen -så nu har jeg oprettet 2 nye sager af samme karakter.\nDesværre gør alt dette at jeg mister tilliden til systemet, for man skal virkelig have den store lup fremme\nVi tilstræber at vejledninger kun ligger et sted på Community - under fanen "Vejledninger" til det pågældende produkt.\nHvis du ønsker at søge mere specifikt kan du med fordel bruge søge feltet i den blå "bar"\nTimesatser bliver generelt ikke vedligholdt af Visma, satserne er kundetilpasset.\nHvis du oplyser dit kundeforholdsnummer og dit telefon nummer vil du blive kontaktet.\n@Anne Robertsen mht. satser så ved jeg godt det ikke vedligeholdes af Visma!\nNu sker der blot det, at timelønnen fordobles ifm. lønkørsel på enkelte medarbejdere. Jeg har talt med hotline og der er oprettet en sag den vej, sagen er fra 4/5. kundeforhold 1328.


Cataloniens kulinariske klasse\nRejsebloggen > Cataloniens kulinariske klasse\nCataloniens kulinariske klasse - og fremragende hverdagsmad!\nMange danskere forbinder næsten udelukkende Catalonien med hovedstaden Barcelona. Men den madmæssige hovedstad er snarere Girona, som ligger en times kørsel mod nordøst.\nCataloniens madkultur har længe været et trækplaster, og madkendere fra hele verden valfarter til Girona og de omkringliggende områder, hvor michelin-restauranterne nærmest ligger som perler på en snor.\nHvis man skal pege på en enkelt kok, som i særklasse fik anbragt Catalonien solidt i den globale gastronomiske sværvægtsklasse, er der nok ingen vej uden om catalaneren Ferran Adrià. Han er simpelthen en superstjerne inden for kogekunsten.\nAdrià blev født i Barcelona og startede som opvasker, men det var længere mod nordøst på den smukke Costa Brava kyst, at han fik sit store gennembrud med den nu legendariske restaurant og verdensberømte elBulli, der altid kun havde åbent det halve af året, fordi Adrià brugte det andet halvår på at udvikle og perfektionere sine opskrifter. Han er også kendt som en eksperimenterende og nytænkende kok og står blandt andet bag det "molekylære køkken".\nI den mere traditionelle ende af skalaen har Catalonien også masser at byde på. Her var den nu afdøde kok Santi Santamaria banebrydende. Han var den første catalanske kok, der opnåede at få de eftertragtede tre michelin-stjerner for sin berømte restaurant Can Fabes. Selvom denne restaurant er lukket, kan den traditionelle catalanske cuisine stadig opleves mange steder i området.\nVil du opleve det bedste af det traditionelle kombineret med nyere madlavning, er El Celler de Can Roca et godt bud. Denne restaurant i Girona blev i 2013 kåret til verdens bedste og har tre michelin-stjerner at bryste sig med. En helt særlig oplevelse for madelskere.\nMen det allermest geniale ved Catalonien er måske nok, at hverdagsmaden er så fremragende:\nMan kan sagtens udsøge sig det sublime på verdensberømte restauranter, men man kan også på de fleste gadehjørner finde for eksempel tapas og andre hurtige retter i fremragende kvalitet. Det skyldes nok det solrige klima som giver herlige, velsmagende friske grøntsager og kraftfulde frugter - dertil det nærliggende Middelhavs mange fristelser på fiskeområdet.\nOg muligheden for lidt kølig cava til ganen trækker heller ikke fra. God appetit!


Side 75 af 84 - sommerhuse Vestjylland Nord\nSommerhuse Vestjylland Nord, Danmark - side 75\n3701 - 3750 af 4164: <<<>\nHus nr. 31181368 - Vejlby Klit - Vejlby Klit 103\nBo kun en kort gåafstand fra Vesterhavet? Løbende renoveret feriehus med en meget fin beliggenhed? Måske dit næste feriehus? Indretning Huset er løbende renoveret og fremtræder lyst og venligt. Det er indrettet med 3 lyse soverum, hyggelig stue med brændeovn og et velindrettet køkken. I badeværelset er der gulvvarme. Du kan nyde at sidde foran den varme brændeovn, når det er lidt koldere udenfor...\nHus nr. 31175319 - Klegod - Nordsø Ferievej 19\nCharmerende lavenergi sommerhus i træ med nyt stråtag samt en oval indendørs swimmingpool, beliggende på en stor klitgrund med gode læforhold nær ved Vesterhavet. Indretning Huset er indrettet med 5 soverum med gode senge. Soveværelserne er alle placeret i den ene ende af huset sammen med det ene af husets to badeværelser. Det lyse og pæne køkken er i åben forbindelse med stuen. Her er bl...\nHus nr. 31174709 - Klegod - Kræ Degns Vej 3\nEt velholdt hus med sauna til 6 personer. Beliggende midt på Holmsland klit imellem Søndervig og Hvide Sande. Indretning Dette sommerhus er velholdt og meget hyggeligt indrettet. I stuen er der trælofter til kip og synlige loftsbjælker. Der er en flot sofagruppe, hvor man kan slappe af og hygge sig foran brændeovnen. Køkkenet med bl. . opvaskemaskine og mikroovn er i åben forbindelse med stuen. I...\nHus nr. 31174274 - Nr. Lyngvig - Anker Eskildsens Vej 68\nIndretning Man ankommer til huset via bryggerset, der har praktisk flisegulv, håndvask samt vaskemaskine og tørretumbler. Herfra træder man ind i køkkenet, der ligger i åben forbindelse med stuen. Her er lyse vægge, flot trægulv og gode møbler. I forlængelse af køkkenet er der spiseplads hvorfra man har udsigt ud i haven gennem de store panoramavinduer der dækker hele endevæggen. Her er også en...\nHus nr. 31181088 - Vejlby Klit - Merchantvej 10 C\nTræhus med helt fantastisk beliggenhed Yderst fint beliggende feriehus med udsigt over klitlandskabet. Indretning I dette yderst fint beliggende feriehus er der plads til 4 personer. I huset er 2 soveværelser, hvoraf de to enkeltsenge i det ene soveværelse kan rykkes sammen til en dobbeltseng. Huset råder over et velindrettet og åbent køkken, en dejlig stue med brændeovn og et lyst badeværelse...\nHus nr. 31217001 - Søndervig - Lodbergsvej 247 D201.1.sal\nIndretning Lejligheden er beliggende på 1. sal med en dejlig terrasse. Det nye lyse køkken-alrum har opvaskemaskine, komfur og køleskab med fryser, samt en god spiseplads. Alrummet er i åben forbindelse med stuen, hvor der er fladskærms-TV med parabolkanaler og selvfølgelig gratis trådløst internet. Det lyse badeværelse har bruser og toilet. Der er i lejligheden et værelse med en dobbeltseng, et...\nHus nr. 31174824 - Hvide Sande - Slusen 52\nEt godt og velholdt feriehus til 6 personer, beliggende direkte ved vandet i Hvide Sande og med panorama-udsigt over Ringkøbing Fjord. Indretning Flot og lyst indrettet feriehus i et plan, der danner rammen om en god ferie. Husets naturlige omdrej-ningspunkt er det aflange kombinerede køkkenalrum og stue. Her man kig gennem hele huset og man får et flot lys ind fra begge ender. Køkkenet er lyst...\nHus nr. 31175444 - Hvide Sande - Slusen 2\nEt flot og velholdt Slusehus direkte til vandet i centrum af Hvide Sande. Her er en enestående mulighed for at bo i et autentisk fiskermiljø i et sommerhus der er inspireret af de gamle fiskeres redskabsskure. Indretning Indretningen i slusehuset er lyst og maritimt inspireret. I det store kombinerede køkken og stue har man en flot udsigt over vandet ved Slusen i Hvide Sande og Ringkøbing Fjord...\nHus nr. 31189275 - Vejlby Klit - Vejlby Klit 41\nDejligt feriehus i naturskønt område. Centralt i Vejlby Klit ligger dette skønne delvist renoverede feriehus til 8 personer. Indretning Smagfuldt og godt indrettet feriehus og fremtræder lyst og venligt. Indrettet med 3 soveværelser, og et anneks med en dobbelt sovesofa. Badeværelse med brus, sauna og vaskemaskine. Veludstyret åbent køkken med dejlig spiseplads og en pæn og hyggelig stue med...\nHus nr. 31181263 - Vejlby Klit - Vejlby Klit 28 a\nEt velholdt hus med masser af hygge og charme Meget hyggeligt feriehus med kun 170 meter til den dejlige sandstrand i Vejlby Klit. Indretning Feriehuset er renoveret og fremstår som et rigtig hyggeligt og godt indrettet sommerhus. Her kan man virkelig føle sig hjemme. De 3 soveværelser er indrettet med fine dobbeltsenge, da huset er egnet til 6 personer. Fra det åbne og yderst fine køkken kan man...\nHus nr. 31188990 - Aargab - Tingodden 44\nTæt på stranden og i cykelafstand til Hvide Sande findes dette særdeles komfortable luksus-sommerhus fra 2010, som giver de bedste rammer for et pragtfuldt ferieophold. Indretning: I hele huset er der gulvvarme, og den lyse stue, som er kombineret med køkkenet, har store vinduer og døre mod vest, som giver et godt lysindfald i rummet, og som giver adgang til den skønne syd-vest vendte terrasse...


Christian Olsen - Journalist på KøbenhavnLIV\nJourhavende hos Hovedstadens Mediehus og journalist på City Avisen. Har beskæftiget sig med lokaljournalistik i København i en årrække. Skriver bl.a. om politik, trafik, byudvikling, kultur og byens liv.\nHvis du vil kigge ud over København denne sommer, kommer det ikke til at ske fra Marmor-kirkens tårn. Et markant stillads har pakket kuplens top ind. Mere\nLørdag skulle der have været premiere på forestillingen ’Fyrtårnet’ på Marionet Teatret i Kongens Have. […] Mere\nAf John Hansen, direktør, KCC – København Commerce & Culture Mere\n’Loppens overlevelse er truet’. Sådan lyder opråbet fra spillestedet på Christiania på facebook, efter at […] Mere\nDet plejer at være en festlig fejring af fællesskabet og foreningslivet, når Christianshavnerdagen samler bydelen […] Mere\nDu skal dykke ualmindeligt dybt i lommen for at få fingrene i penthouselejlighed, der netop er sat til salg. Mere\nLandets ældste boghandlerkæde har indgivet konkursbegæring til Skifteretten. Mere\nBygningen stod ikke til at redde, vurderer Tivoli, der vil bygge det traditionsrige udskænkningssted op igen. Mere\nDet skal være slut med at ryge ved busstoppesteder og andre offentlige arealer i København. Det foreslår Dansk Folkeparti, efter at politikerne i Aarhus har vedtaget et lignende forbud. Mere\nDronning Margrethes 80 års fødselsdag bliver i dag fejret med kage på plejehjem i København […] Mere\nDronning Margrethe fylder 80 år. Vi har været en tur i arkivet for at finde vores fotografers bedste billeder af monarken. Mere


Skanlux Byggefirma A/S - Rådgiver, Arkitekter, Byggeguide - Viborg\nLivøvej 2 A, 8800 Viborg\nTelefon: 70 21 45 XX70 21 45 21\nCVR nummer: 30817176\nRing til mig på 70214521 eller skriv en besked\nByg hus og sommerhus med Skanlux: Skanlux er et landsdækkende byggefirma med fokus på dine individuelle ønsker. Vi lytter og bygger arkitekttegnede helårshuse ud fra dine ønsker. Helårshuse i 1 eller 2 plan. Med eller uden kælder. Mursten eller hvidpudsede facader – du bestemmer. Når det gælder sommerhuse er vi ligeså fleksible. Byg til dig selv, til udlejning eller køb et sommerhus som ren investering med sikkert afkast. Vi kan hjælpe dig med det hele. Vi tilpasser altid huset til din grund: Vi bygger altid huset på stedet - vi bygger ikke præfabrikerede typehuse. Derfor har vi stor erfaring og indsigt i at tilpasse huset til grunden og skabe nogle helt unikke og individuelle løsninger. Det kan f.eks. være en hævet terrasse og niveauforskudte etager, hvor materialevalget er med til at skabe og fremhæve en naturlig sammenhæng med omgivelserne Vi giver dig indflydelse og sikkerhed: Vi er ikke kun din partner på papiret. Vi er også din garanti for kvalitet i alle materialer og for god service og rådgivning – i hele byggeprocessen. Ansvaret for byggeriet af dit nye hus lægges altid i hænderne på vores egne byggeledere, håndværkere og udvalgte underentreprenører. Vi følger en byggeproces, som er testet og optimeret gennem årene.\nByg hus og sommerhus med Skanlux: Skanlux er et landsdækkende byggefirma med fokus på dine individuelle ønsker. Vi lytter og bygger arkitekttegnede helårshuse ud fra dine ønsker. Helårshuse i\nHans Søndergaard, 7000 Fredericia\nJA, jeg vil bruge Skanlux Byggefirma A/S igen\n1) Sælger og byggeleder fine\n2) Støbeholdet ligeså\n3) Tømrerne lavede godt arbejde, men var lidt for "grønne"/uprofessionelle\n4) Elektriker: arbejde OK, men ikke helt leveret som aftalt.\n5) Øverige håndværkere: OK\n6) Interne forbedringsmuligheder hos Skanlux:\n- alle tegninger til håndværkere var ikke opdateret med nogle aftaler med sælger\n- facadetegninger havde ikke medtaget fx nedløbsrør fra tagrende, udvendig el-skab, placering af varme-pumpe. Det har resulteret i en lidt rodet facade, som kunne undgås.\nHans Mejlhede, 6950 Ringkøbing\nSommerhus opført 2016\nTrend Sommerhus opført i 2016\nSkanlux har leveret og opfyldt alle aftaler til vores fulde tilfredshed.\nDen første maler var ikke god, men han blev udskiftet og malerarbejder blev afsluttet fint.\nJohn Madsen, 4420 Regstrup\nLuksus-sommerhus; tillid og dialog i top\nForløbet omkring projektet har fungeret rigtigt godt lige fra de indledende\nsnakke til selve overtagelsen. Vi har hele vejen igennem haft en god og åben\ndialog, hvilket har været med til at opbygge en høj tillid til Skanlux.\nSelve byggerriget foregik som planlagt og blev leveret til tiden. Vi lavede\nen førgennemgang af huset så de fleste fejl og mangler allerede var på\nplads ved overtagelsen. Der blev udarbejdet en forholdsvis lang liste af fejl\nog mangler, hvilket gav anledning til lidt bekymring. En del af tingene på\nlisten var sjusk fra håndværkernes side, hvor man umiddelbart kunne få den\ntanke at det er gået lige lovligt hurtigt. Alle tingene på listen blev dog\nudbedret tilfredsstillende. Specielt har vi været meget tilfredse med det\narbejde som Skanlux's egne håndværkere har lavet.\nDet største kritikpunkt vi har er slut-rengøringen. Huset blev leveret\nfuldt møbleret, men der var tydeligvis ikke gjort ordenligt rent.\nVinduesrammer var beskidte og der var byggestøv overalt på gulve og vægge.\nDet helt centrale for os har dog været at dialogen og tilliden mellem os og\nSkanlux har været i top hele vejen igennem og vi kan derfor varmt anbefale\nandre også at bygge med Skanlux.\nHans Abildgaard Sørensen, 7120 Vejle Ø\nUdvendig, Tag, Facade/murværk, Fundament, Døre/vinduer, Skorsten, Tagrender, Indvendig, Køkken, Badeværelse, Gulve/trapper, Væg/Loft, Opvarmning, Isolering, Ventilation, Hvidevarer, Omkring, Hegn/støttemur, Dræn/Kloak, Fag og totalentreprise, Nedrivning, Nyt hus, El-arbejde - generelt, Malearbejde - generelt, VVS-arbejde - generelt, Tømrerarbejde - generelt, Rådgivning - generelt, Fugning - generelt\nGod kvalitet - alle aftaler overholdt\nVores nye Trend sommerhus stod færdigt i uge 26 2015 som aftalt. Alt var som\ndet skulle være og de par småting, der skulle udbedres/rettes blev ordnet i\nden efterfølgende uge.\nVi har haft et langt og godt samarbejde med Søren Milo, der har været helt\nfantastisk at samarbejde med. Fra start til slut i projektet var han hele\ntiden klar med gode ideer og løsningsforslag, som netop opfyldte de ønsker\nog krav, som vi havde til huset. Fra den første skitse til det endelige\nresultat er der gået mange mails, telefonopkald og besøg, men hele tiden\nmed stor professionalisme og engagement.\nTømreren, der byggede huset og de andre håndværkere og leverandører har\nværet helt i top og alt er lavet til den aftalte tid.\nAlt i alt et gnidningsløst projekt, der til fulde har levet op til vores\nSørenJensen, 8600 silkeborg\nVi fik vores Deøm opfyldt\nVi skrev i Oktober 2014 kontrakt med Skanlux efter en periode hvor vi havde\nset andre huse\nSøren fra Skanlux formåede at lytte til vores ønsker og opfylde de krav\nUnder hele processen har vi følt at Skalux har lyttet til os og svaret os\npå alle de spørgsmål som der dukkede op\nVi fik god hjælp med de teræn problemer samt andre ting der ikke kunne\ntages højde for\nVi var så heldige at møde deres håndværkere og fik et godt indtryk at\ndisse, hvilket vi også kan se på det færdige resultat\nHuset blev afleveret som aftalt og fejl og mangler var lavet indenfor 2 uger\nVores drøm er nu virkelighed og vi nyder denne\nPalle, 4671 Strøby\nFint håndværk og overholdte aftaler\nEn fint stykke håndværk til sidst. Aftaler blev overholdt og resultatet en\nmeget fint hus. Eneste malurt i bægeret var den meget lange responstid fra\nbyggelederen mens byggeriet stod på. Men et godt helhedsindtryk, og vi vil\ntil enhver tid anbefale Skanlux til andre.\nLars Bo L. Poulsen, 5230 Odense M\nOmkring, Carport/Garage, Indkørsel, Dræn/Kloak, Flisebelægning, Fag og totalentreprise, Nyt hus\nGrundlæggende har firmaet levet op til forventningerne. Ikke alt har været\nperfekt men der er fundet løsninger på de klagepunkter der har været. Og\nudlejningen lever op til mine forventninger\nMichael Hemicke, 8543 Hornslet\nUdvendig, Indvendig, Omkring, Fag og totalentreprise, Nyt hus\nDejligt hus til tiden\nOpførelse af nyt luksussommerhus, god kvalitet til tiden. Vi er godt\nMustafa Khan, 2660 Brøndby Strand\nUdvendig, Tag, Facade/murværk, Fundament, Døre/vinduer, Tagrender, Indvendig, Køkken, Badeværelse, Gulve/trapper, Væg/Loft, Opvarmning, Isolering, Ventilation, Hvidevarer, Omkring, Carport/Garage, Indkørsel, Træterrasse, Dræn/Kloak, Flisebelægning, Fag og totalentreprise, Nyt hus, El-arbejde - generelt, Malearbejde - generelt, VVS-arbejde - generelt, Murerarbejde - generelt, Tømrerarbejde - generelt, Fugning - generelt\nDrømmehuset - lige som vi forestillede os, det skulle være.\nSkanlux har bygget vores 205 kvm. funkis villa, og byggeriet lever 100 % op\ntil vores forventninger. Kvaliteten af byggeriet er tip top og vi har intet\nat klage over. Byggeprocessen var god og vi fik huset på den aftalte dato.\nBjarne Thomsen, 2670 Greve\nSvar: 17-02-2015, Skanlux Byggefirma A/S\nTak for den flotte vurdering!\nVi hos Skanlux er meget glade for at kunne leve op til forventningerne, og vil arbejde hårdt for også at gøre det i fremtiden.\nstephen andersen, 8400 Ebeltoft\nMogens Christensen, 9490 Pandrup\nHar fået bygget nyt sommmerhus i totalentreprise af Skanlux Huse / Skanlux\nDet startede rigtig godt, men som byggeforløbet skred frem blev arbejdets\ndårligere og dårligere. Aftaler blev ikke overholdt og det blev sværere og\nnæsten umuligt nogle gange at træffe byggeleder og direktør. Der blev\naldrig holdt byggemøder, på trods af utallige opfordringer. Nogle\nhåndværkere kontaktede os, for om vi ville sikre pengene for arbejdet,\nvisse firmaer har endnu ikke fået deres tilgodehavende.\nVi har kørt syn og skøn på flere ting, hvor vi har fået 100% medhold i\nvores reklamationer. - Pas på dem !


E 45 VVM-granskes yderligere - Transporttidende\nE 45 VVM-granskes yderligere\nI alt 90 km. undersøges for eventuelle udvidelser.\nI Finansloven for 2018 blev det besluttet at sætte gang i VVM-undersøgelser for udbygning af udvalgte strækninger af E45 mellem Vejle og Randers N.\nDisse undersøgelser starter op før sommerferien, oplyser Vejdirektoratet.\nVVM-undersøgelserne starter op med indledende idefase på strækningen Vejle-Skanderborg S og på strækningen Aarhus N-Randers N, mens strækningen fra Aarhus S-Aarhus N først starter op efter sommerferien.\nStrækningen fra Vejle til Randers N er inddelt i de tre delstrækninger: Vejle-Skanderborg S (ca. 35 km), Aarhus N-Randers N (ca. 35 km) og Aarhus S-Aarhus N (ca. 15 km). For hver strækning gennemføres en selvstændig VVM-undersøgelse, lyder det.\nSom en indledning på VVM-undersøgelserne har blandt andet borgere, trafikanter og interesseorganisationer mulighed for at komme med ideer, forslag og synspunkter i en offentlig ide- og forslagsfase. Indkomne ideer og forslag vurderes og kan inddrages i Vejdirektoratets videre arbejde.\n- Nu går vi i gang med VVM-undersøgelserne på E45, og vi håber, at rigtig mange borgere, virksomheder og interesseorganisationer har lyst til at bidrage med forslag og ideer, siger Jacob Pryds Winkel, projektleder på undersøgelsesstrækningen fra Vejle til Skanderborg S.\n- Vi holder lokale borgermøder, og her kan man komme med sine forslag og ideer. Har man ikke lige mulighed for at deltage, kan forslag og ideer også sendes via Vejdirektoratets hjemmeside, siger projektleder Elisabeth Krog, der er projektleder på undersøgelsesstrækningen fra Aarhus N til Randers N.


Ny forening vil kæmpe mod lovgrundlag for sprøjteforbud 15-06-2019 - 20:23\nSprøjteforbud får den nye Foreningen for Bæredygtig Grundvandsbeskyttelse\ntil at planlægge retssag mod staten\nBente Andersen er en af initiativtagerne til den nye forening. Foto: Pressefoto\nEn helt ny forening tager nu kampen op mod de indsatsplaner ved drikkevandsboringer, som vil reducere lodsejernes muligheder for at bruge pesticider i bestemte områder. Planer, som kommunerne nu er ved at rulle ud.\n- Både fagligt og juridisk er det helt galt med de planer, og det er ren symbolpolitik, som ikke giver os rent drikkevand, siger sekretær for Foreningen for Bæredygtig Grundvandsbeskyttelse, planteavlskonsulent Bente Andersen, Skanderborg, til Grovvarenyt.\nMen det er ikke kommunerne, som den nye forening vil kæmpe imod. Det er derimod staten, som står bag det lovgrundlag, som sprøjteforbuddet er baseret på.\n- Vi mener, at det, staten har gjort her, ikke er lovligt. Det strider blandt andet mod EU-lovgivning, siger Bente Andersen, der forventer, at der vil blive ført prøvesag for enkeltmedlemmer mod staten.\nForeningen har allieret sig med advokat Hans Sønderby Christensen til at føre sagen.\nMøde 3. juli\nDen nye forening indkalder alle interesserede til møde den 3. juli på Sabro kro.\n- Vi indkalder til mødet for at samle alle berørte lodsejere. Fagligt og juridisk er det muligt og nødvendigt at imødegå de indgreb, som kommunerne er i gang med overfor lodsejere.\n- Vi er en gruppe lodsejere, der gennem foråret har arbejdet på at få etableret denne forening. Vi tror, det er godt, at initiativet kommer fra rødderne, for vi vil følge et fagligt og juridisk spor og holde politikken ude. Derfor har vi også valgt at danne en ny forening i stedet for at benytte de etablerede landbrugsorganisationer. Det er fint, at Landbrug og Fødevarer tager kampen med kommunerne. Vi vil køre et parallelt spor, hvor vi vil gå efter staten, siger Bente Andersen\nHun fortæller, at initiativet til foreningen startede med, at en gruppe ville mødes i januar, hvor det endte med 50 deltagere.\n- Det startede med berørte lodsejere ved Odder og Aarhus samt Ry, men nu har vi også medlemmer fra både Præstø, Fyn og Nordjylland.\nAlle forureningskilder skal tælle med\nBente Andersen forklarer, at når den nye forening har ordet bæredygtig med i sit navn, er det blandt andet for at signalere, at det ikke kun er pesticiderne, men alle potentielle forureningskilder, der skal tages med.\n- Der er andre forureningskilder end landbruget. For eksempel har vi ved Ry en fyldplads, hvor man tidligere har gravet kemikaliedunke ned, for det var den besked, man fik dengang. Hvordan kan det påvirke drikkevandsforsyningen? Det er sådan nogle forhold, der skal inddrages og ikke blot et forbud mod brug af pesticider, siger Bente Andersen, der understreger, at problemet med arsen i vandboringer kan blive en boomerang.\n- Hvis indvindingerne af drikkevand bliver koncentreret til langt færre boringer, kan det forøge problemerne med arsen, hvis der pumpes hårdt, siger planteavlskonsulenten, der er sekretær i den nye forening, som har landmand Ulrik Lunden, Aså, som formand.\nBente Andersen afviser ikke, at der kan være områder ved drikkevandsboringer, hvor det giver mening at undlade at sprøjte.\n- Men det skal undersøges grundigt først. Og det er problematisk, når man ved, at grundvandet kan sikres ved mindre indgribende foranstaltninger, siger Bente Andersen.\nNår hun er initiativtager til den nye forening, skyldes det først og fremmest faglig idealisme.\n- Jeg tror på, at faglig formidling kan bære os igennem. Jeg føler måske nok, at vi indtil nu har spillet lidt fallit, fordi fagligheden ikke er blevet brugt, og det er vi nødt til at råde bod på nu, mener Bente Andersen.\nMødet om indsatsplaner og forbud mod pesticider holdes på Sabro Kro onsdag den 3. juli kl. 19.\nTilmelding og yderligere oplysninger på www.ffgb.dk


Jernbaneoverskæringer - Europa-Kommissionen\nDer skal sættes særligt fokus på ulykker ved jernbaneoverskæringer. De udgør kun en begrænset del af trafikulykkerne (op til 2% af trafikdrab), men de udgør til gengæld omkring 30% af dødsfald i forbindelse med jernbanetransport. I de fleste tilfælde ligger den primære årsag hos vejtrafikanterne (fejlvurdering af risiko, manglende agtpågivenhed eller manglende kendskab til vejskiltning).\nUlykker ved jernbaneoverskæringer er et fælles anliggende for vej- og jernbanemyndigheder.\nI den sammenhæng spiller indsatsen på europæisk plan en rolle. European Level Crossing Forum (ELCF) råder over en lang række kompetencer. I marts 2009 underskrev flere europæiske sammenslutninger af aktører fra jernbanesektoren en erklæring vedrørende det europæiske charter om trafiksikkerhed.\nI juni 2009 lancerede man en tværeuropæisk dag, der skulle sætte fokus på trafiksikkerhed ved jernbaneoverskæringer - Level Crossings Awareness Day (ELCAD) – og en dag med et bredere internationalt sigte (ILCAD) blev lanceret i juni 2010.\nDet Europæiske Jernbaneagentur (ERA) Europæisk forum vedrørende jernbaneoverskæringer (European Level crossing Forum - ELCF) Den internationale jernbaneunion (Union Internationale des Chemins de Fer - UIC) Foreningen af europæiske jernbaner (Community of European Railways - CER) Seneste opdatering: 03/02/2014


Ny Silkevejs-jernbane forbinder Norden med Kina | gbtimes.com\nNy Silkevejs-jernbane forbinder Norden med Kina\nDet første direkte godstog til Xi'an i Kina afgik fra den finske by Kouvola fredag den 10. november 2017. (Photo: Kouvola Innovation)\nForbindelserne mellem Kina og Europa\nMed åbningen af den første direkte godstogsforbindelse til Kina, fik Finland tidligere på måneden, som det første nordiske land, sin egen plet på landkortet over knudepunkter på Kinas nye Silkevej.\nJernbaneforbindelsen, som forbinder byen Kouvola i Sydøstfinland med Xi’an og Zhengzhou i det centrale Kina, er den hurtigste af de mange togstrækninger, der er kommet mellem Kina og Europa i de seneste år. Det tager kun 10 dage at tilbagelægge den 8000 kilometer lange rejse fra Kouvola gennem Rusland og Kasakhstan til Xi’an.\nDen direkte godsrute til Centralkina, som er i en rivende udvikling, kan åbne nye forretningsmuligheder ikke blot for finske firmaer, men også for andre nordeuropæiske lande, heriblandt Danmark.\n”Togforbindelen vil skabe arbejdspladser i Kouvola, men den er også betydningsfuld for økonomien i hele den nordiske region,” siger Simo Päivinen, som er udviklingsdirektør i kommunens erhversorganisation, Kouvola Innovation.\nKouvola-Xi’an-forbindelsen, som blev taget i brug den 10. november,er en del af Kinas ”Et Bælte, Én Vej”-initiativ. Den ambitiøse plan om en ny Silkevej, som Xi Jinping introducerede i 2013, har som mål at øge samhandlen i Eurasien ved hjælp af enorme investeringer i infrastruktur, som for eksempel jernbaner.\nDe to endestationsbyer, Kouvola og Xi’an, har stået for jernbaneprojektet i samarbejde med partnere i Rusland og Kasakhstan. Den kasakhiske jernbanetjeneste KTZ Express opererer togene på ruten. Virksomheden er allerede en vigtig spiller, når det kommer til godstransport mellem Kina og Europa.\n”Vi tog fat på forberedelserne i 2013 og gik i gang med drøftelser med Xi’an og Zhengzhou i 2015 og 2016. Kineserne var ivrige og helt klar til at åbne denne rute,” fortæller Simo Päivinen.\nRuten for den nye, direkte jernbaneforbindelse mellem Kouvola i Finland og Xi'an i Kina. Foto: Kouvola Innovation\nHurtigere og billigere rute\nSimo Päivinen forklarer, at det tager flere uger at fragte varer via skib fra Finland til Kina. Det er dog umiddelbart den billigste løsning.\nHvis varerne skal transporteres videre fra kinesiske havne til destinationer inde i landet, så kan udgifterne vokse til over det dobbelte. Derfor kan den meget hurtigere Kouvola-Xi’an-rute med sin 10-dages tur godt konkurrere på såvel pris som fart.\nUdover finske og nordiske virksomheder, kan også firmaer fra andre egne af Europa få glæde af den nye jernbaneforbindelse, mener Simo Päivinen.\n”Nu går al godstogstransport fra Centraleuropa til Kina gennem Polen og Hviderusland, og den rute er overbelastet,” siger han.\nJernbaner i Finland, Rusland og Kasakhstan har samme sporvidde, og det betyder, at containere på den nye rute kun skal omlæsses en enkelt gang i løbet af turen til Kina – ved tørhavnen Khorgos på grænsen mellem Kasakhstan og Kina.\n”Kina investerer mere og mere i at udvikle landets centrale regioner, og den nye rute gør det muligt at nå disse,” siger Olli-Pekka Hilmola, logistikprofessor ved det tekniske universitet i den østfinske by Lappeenranta.\n”Når det kommer til fart, så er fordelene betydelige. Det kan hjælpe virksomheder med at begrænse lagerbeholdningen og dermed spare lagerplads og penge. Det kan også højne produktkvalitet og margin inden for højteknologi, mode, fødevarer, kampagneprodukter, sæsonvarer og andre af den type varer,” forklarer professoren.\nDet første tog, der forlod Kouvola med kurs mod Kina fredag den 10. november, havde skovbrugsvarer med. De vil, ligesom maskiner og udstyr til miner og fabrikker, efter alt at dømme, udgøre størstedelen af de vognlæs, der bliver fragtet østpå i i den nærmeste fremtid.\nMadvarer – især svinekød – kan måske allerede fra næste år komme med toget, afhængigt af, hvordan forhandlinger med russerne om tolkningen af forbuddet mod at indføre blandt andet landbrugsvarer fra EU, går.\nFra et kinesisk perspektiv, betyder åbningen af ruten, at Finland og Kouvola er kommet på landkortet over de mange transport- og logistikprojekter, som er blevet sat i gang i Asien, Europa og Afrika som led i Beijings nye Silkevejsinititativ.\n”Jernbanen spiller en vigtig rolle som et eksempel, der kan tilskynde lande i Nordeuropa, Baltikum og andre europæiske regioner til at involvere sig i Bælte- og Vejprogrammet,” mener professor Wang Yiwei fra Renmin Universitet i Beijing.\nHåbet er, at regelmæssig godstransport vil genoplive Kinas handel med Finland og resten af Europa og øge handlen mellem Kina og Norden.\n”I fremtiden vil elektronik, mekanik, laks og blåbær fra de nordiske lande komme hurtigt til Xi’an, hvorfra varerne hurtigt kan distribueres til markeder i andre kinesiske byer,” siger Dr. Li Gang fra Institut for Europæiske Studier ved Det Kinesiske Akademi for Samfundsvidenskab i Beijing.\n”Sideløbende kan fabriksudstyr, elektronik og landbrugsvarer fra det centrale og vestlige Kina komme hurtigt til Norden med godstog.”\nKinesiske e-handelsvirksomheder, især Alibaba, som allerede tilbyder at transportere varer med tog til Polen og Tyskland, kunne også finde på at tage den nye rute i brug.\nHvorvidt andre nordiske lande, som for eksempel Danmark, kunne finde på at bruge den nye jernbane, afhænger af prisen for først at sende varerne til Finland, forklarer logistikprofessor Olli-Pekka Hilmola. Afskibning via Østersøen – Finlands vigtigste handelsrute mod vest – er blevet betydeligt dyrere i de seneste år, på grund af stadigt strengere miljøregler.\nFra venstre mod højre: Vicedirektør Yuhui Huang fra Xi'an, Ruslands fungerende handelsrepræsentant Sergey Sinelnikov, Kinas ambassadør i Finland Chen Li, Kazakhstan's ambassadør Murat Nurtleuov, Finlands justistminister Antti Häkkänen og Kouvolas borgmester Marita Toikka. Foto: Kouvola Innovation\nKouvola-Xi’an-forbindelsens konkurrenceevne forstærkes af den statsstøtte, som Kina giver alle godstog til Europa, som hører ind under den nye Silkevej.\nEt vellykket Bælte- og Vejinitiativ er af enorm politisk vigtighed for Beijing. Det har fået nogle iagttagere til at advare om, at den raske vækst i godstogstrafik mellem Kina og Europa ikke nødvendigvis er økonomisk bæredygtig.\nUden økonomisk støtte fra Kina, ville det have taget flere år, inden jernbaneforbindelsen mellem Kouvola og Xi’an ville kunne åbnes på rene markedsvilkår, særligt på grund af enorm overkapacitet på skibstransport.\n”Verdens befolkning, produktion og fremtidige forbrug er overvejende koncentreret i Eurasien. Dog har brugen af langdistancegodstog aldrig været særligt udbredt i forbindelse med handel over landegrænser. I stedet har man brugt lange, centraliserede og komplicerede skibsruter via hav og andre indlandsvandveje,” siger professor Olli-Pekka Hilmola. Han peger på, at størstedelen af godstransporten langs hele den nordamerikanske østkyst, fragtes med tog eller lastbiler.\n”Bedre logistik og øget handel er den bedste måde at fremme fred og mindske fattigdom, og på den baggrund ser jeg Kinas Bælte- og Vejinitiativ som et fremragende foretagende. Omfanget er så stort, at det vil give væsentlige forandringer og resultater,” slår han fast.


FORSLAG TIL BESLUTNING om rammerne for de fremtidige forbindelser mellem EU og Det Forenede Kongerige\nDokumentforløb : B8-0135/2018\npå baggrund af redegørelse\nom rammerne for de fremtidige forbindelser mellem EU og Det Forenede Kongerige (2018/2573(RSP))\nRoberto Gualtieri for S&D-Gruppen\nGabriele Zimmer Formand for GUE/NGL-Gruppen\nPhilippe Lamberts, Ska Keller Formænd for Verts/ALE-Gruppen\nEuropa-Parlamentets beslutning om rammerne for de fremtidige forbindelser mellem EU og Det Forenede Kongerige (2018/2573(RSP))\n– der henviser til sin beslutning af 5. april 2017(1) om forhandlingerne med Det Forenede Kongerige efter meddelelsen om, at det har til hensigt at træde ud af Den Europæiske Union, og til sine beslutninger af hhv. 3. oktober 2017(2) og 13. december 2017(3) om status i forhandlingerne med Det Forenede Kongerige,\n– der henviser til retningslinjerne af 29. april 2017 fra Det Europæiske Råd (om artikel 50) efter Det Forenede Kongeriges meddelelse i henhold til artikel 50 i TEU og til bilaget til Rådets afgørelse af 22. maj 2017, som fastlægger direktiver med henblik på forhandling af en aftale med Det Forenede Kongerige Storbritannien og Nordirland om de nærmere bestemmelser for dets udtræden af Den Europæiske Union,\n– der henviser til den fælles rapport af 8. december 2017 fra Den Europæiske Unions og den britiske regerings forhandlere om de fremskridt, der er gjort i fase 1 af forhandlingerne i henhold til artikel 50 i TEU om Det Forenede Kongeriges velordnede udtræden af Den Europæiske Union, samt til Kommissionens udkast til udtrædelsesaftale af 28. februar 2018,\n– der henviser til retningslinjerne af 15. december 2017 fra Det Europæiske Råd (om artikel 50) og til bilaget til Rådets afgørelse af 29. januar 2018, der supplerer Rådets afgørelse af 22. maj 2017 om bemyndigelse af Kommissionen til at indlede forhandlinger om en aftale med Det Forenede Kongerige Storbritannien og Nordirland om de nærmere bestemmelser for dets udtræden af Den Europæiske Union,\nA. der henviser til, at formålet med de forhandlinger mellem Den Europæiske Union (EU) og Det Forenede Kongerige, som finder sted i henhold til artikel 50 i traktaten om Den Europæiske Union (TEU), er at sikre Det Forenede Kongeriges velordnede udtræden af Den Europæiske Union;\nB. der henviser til, at artikel 50 i TEU fastsætter, at foranstaltningerne med henblik på Det Forenede Kongeriges udtræden bør tage højde for rammerne for dets fremtidige forbindelser med Unionen;\nC. der henviser til, at det – efter at der i december 2017 var opnået tilstrækkelige fremskridt i forhandlingerne om adskillelsesspørgsmål – er hensigtsmæssigt, at forhandlingerne nu kan handle om rammerne for de fremtidige forbindelser mellem EU og Det Forenede Kongerige, forudsat at der er tilsvarende fremskridt i forhandlingerne om Kommissionens udkast til udtrædelsesaftale;\nD. der henviser til, at disse forhandlinger først kan begynde, når EU-institutionerne har givet EU's chefforhandler mandat til at indlede dem;\nE. der henviser til, at enhver aftale om rammerne for de fremtidige forbindelser vil blive behandlet som en integreret del af den samlede udtrædelsesaftale og vil danne grundlag for Europa-Parlamentets forhandlinger under godkendelsesproceduren;\nF. der henviser til, at det er i alle parters interesse, at rammerne for de fremtidige forbindelser bliver så detaljerede som muligt;\nG. der henviser til, at Det Forenede Kongerige bliver et tredjeland efter udtrædelsen, uanset hvilke rammer der aftales for de fremtidige forbindelser med EU;\nH. der henviser til, at den britiske premierminister ud over de elementer, der indgår i Det Forenede Kongeriges meddelelse af 29. marts 2017 om, at det har til hensigt at træde ud af Den Europæiske Union, har holdt en række taler – i Lancaster House den 17. januar 2017, i Firenze den 22. september 2017, i München den 17. februar 2018 og senest i Mansion House den 2. marts 2018; der henviser til, at hun har endnu ikke givet et konsistent billede af de fremtidige forbindelser mellem EU og Det Forenede Kongerige;\nI. der henviser til, at Det Forenede Kongerige og EU fortsat vil være nære naboer og fortsat vil have mange fælles interesser; der henviser til, at et sådant nært forhold i form af en associeringsaftale mellem EU og Det Forenede Kongerige kan betragtes som en passende ramme for de fremtidige forbindelser, hvorigennem disse fælles interesser, herunder de nye handelsforbindelser, vil kunne beskyttes og fremmes;\nJ. der henviser til, at fordelen ved en associeringsaftale for de fremtidige forbindelser er, at den giver fleksible rammer, som muliggør forskellige grader af samarbejde hen over en bred vifte af politikområder; der henviser til, at samarbejdet vil kræve, at begge parter fastholder høje standarder og deres internationale forpligtelser på en række politiske områder;\nK. der henviser til, at det er af afgørende betydning at beskytte EU's aftaler med tredjelande og internationale organisationer, herunder aftalen om Det Europæiske Økonomiske Samarbejdsområde (EØS-aftalen);\nL. der henviser til, at EU og Det Forenede Kongerige som udtrædende medlemsstat har en altovervejende forpligtelse til at sikre en sammenhængende og gensidig tilgang til beskyttelse af rettighederne for EU-borgere, der er bosiddende i Det Forenede Kongerige og Det Forenede Kongeriges statsborgere, der er bosiddende i EU-27;\nM. der henviser til, at Det Forenede Kongerige med henblik på at opretholde alle dele af Langfredagsaftalen fra 1998 og rettighederne for befolkningen i Nordirland skal overholde sine forpligtelser til at sikre, at den interne grænseforvaltning på øen Irland ikke optrappes, enten ved at fremlægge detaljerede forslag i forbindelse med forhandlingerne om rammerne for de fremtidige forbindelser mellem EU og Det Forenede Kongerige, i form af specifikke løsninger for Nordirland, eller gennem fortsat lovgivningsmæssig tilpasning til gældende EU-ret;\nN. der henviser til, at der bliver behov for overgangsordninger, der medfører en forlængelse af hele EU's regelværk, for at undgå en alt for brat overgang, når Det Forenede Kongerige forlader EU, og for at give EU's og Det Forenede Kongeriges forhandlere mulighed for at forhandle en aftale på plads om de fremtidige forbindelser;\nO. der henviser til, at det er hensigtsmæssigt, at EU's institutioner og medlemsstater sammen med offentlige og private institutioner påtager sig arbejde for at forberede sig på alle eventualiteter, der kan opstå som følge af forhandlingerne;\nP. der henviser til, at det er afgørende at EU-institutionerne og medlemsstaterne står sammen om at forsvare Unionens og dens borgeres interesser i de efterfølgende faser af forhandlingerne, navnlig for så vidt angår rammerne for de fremtidige forbindelser, men også for at sikre en vellykket og rettidig afslutning af disse forhandlinger;\n1. minder om, at artikel 50, stk. 2, i TEU fastsætter, at aftalen om de nærmere bestemmelser for en medlemsstats udtræden skal tage hensyn til rammerne for dens fremtidige forbindelser med EU;\n2. bemærker, at sådanne rammer for de fremtidige forbindelser bør tage form af en politisk erklæring i tilknytning til udtrædelsesaftalen; understreger, at erklæringens indhold vil blive vurderet af Europa-Parlamentet, når det anmodes om at godkende udtrædelsesaftalen;\n3. gentager, at der først kan forhandles formelt om en international aftale om de nye forbindelser mellem EU og Det Forenede Kongerige, når Det Forenede Kongerige er trådt ud af EU og har fået status som tredjeland; minder om, at denne aftale kun kan indgås under fuld inddragelse af og med endelig godkendelse fra Europa-Parlamentet;\n4. minder om, at Europa-Parlamentet kun vil godkende en ramme for de fremtidige forbindelser mellem EU og Det Forenede Kongerige, hvis disse rammer er i fuld overensstemmelse med følgende principper:\n– Et tredjeland må ikke have de samme rettigheder og fordele som en EU-medlemsstat eller et medlem af Den Europæiske Frihandelssammenslutning (EFTA) eller EØS\n– beskyttelse af det indre markeds integritet og korrekte funktion, toldunionen og de fire friheder, uden at der gives mulighed for en sektorbaseret tilgang\n– opretholdelse af EU's selvstændige beslutningstagning\n– beskyttelse af EU's retsorden og EU-Domstolens rolle i denne forbindelse\n– fortsat overholdelse af de demokratiske principper, menneskerettighederne og de grundlæggende frihedsrettigheder, navnlig som defineret i FN's verdenserklæring om menneskerettighederne og den europæiske konvention til beskyttelse af menneskerettighederne og de grundlæggende frihedsrettigheder og dens protokoller, den europæiske socialpagt, Romstatutten om Den Internationale Straffedomstol og andre af De Forenede Nationers og Europarådets internationale menneskerettighedstraktater samt respekt for retsstatsprincippet\n– lige vilkår, især med hensyn til Det Forenede Kongeriges fortsatte overholdelse af de standarder, der er fastlagt af internationale forpligtelser og EU's lovgivning og politikker inden for fair og regelbaseret konkurrence, herunder statsstøtte, sociale rettigheder og arbejdstagerrettigheder, og især ens niveauer af social beskyttelse og beskyttelse mod social dumping, miljø, klimaforandringer, forbrugerbeskyttelse, folkesundhed, sundheds- og plantesundhedsforanstaltninger, dyresundhed og -velfærd, beskatning, herunder bekæmpelse af skatteunddragelse, skatteundgåelse og hvidvaskning af penge, samt beskyttelse af data og privatlivets fred sammen med en klar håndhævelsesmekanisme til at sikre overholdelse\n– beskyttelse af EU's aftaler med tredjelande og internationale organisationer, herunder EØS-aftalen, og opretholdelse af den overordnede balance i disse forbindelser\n– sikring af EU's finansielle stabilitet og overholdelsen af EU's regulerings- og tilsynsordninger og -standarder såvel som anvendelsen heraf\n– en korrekt balance mellem rettigheder og forpligtelser, herunder hvor det er relevant proportionelle finansielle bidrag;\n5. gentager, at en associeringsaftale, som er forhandlet og aftalt mellem EU og Det Forenede Kongerige efter sidstnævntes udtræden i henhold til artikel 8 TEU og artikel 217 TEUF kunne udgøre en passende ramme for de fremtidige forbindelser og sikre en konsistent forvaltningsramme, som bør omfatte en solid tvistbilæggelsesordning, således at man undgår en udbredelse af bilaterale aftaler og de mangler, der kendetegner EU's forbindelser med Schweiz;\n6. foreslår, at de fremtidige forbindelser baseres på følgende fire søjler:\n– handelsmæssige og økonomiske forbindelser\n– udenrigspolitik, sikkerhedssamarbejde og udviklingssamarbejde\n– indre sikkerhed\nRammerne for de fremtidige forbindelser\n7. bemærker, at Det Forenede Kongerige – i betragtning af det fælles grundlag af fælles værdier, som EU og Det Forenede Kongerige har, deres nære forbindelser og den nuværende lovgivningsmæssige tilpasning på stort set alle områder, deres geografiske nærhed og fælles historie, herunder Det Forenede Kongeriges medlemskab af EU i mere end 40 år, og også Det Forenede Kongeriges rolle som permanent medlem af FN's Sikkerhedsråd og medlem af NATO – fortsat vil være en vigtig partner for EU i alle de fire ovennævnte søjler, og at det er i begge parters gensidige interesse at etablere et partnerskab, der sikrer fortsat samarbejde;\n8. bemærker imidlertid, at et sådant samarbejde med Det Forenede Kongerige som tredjeland kun kan finde sted i overensstemmelse med de principper, der er skitseret i punkt 4 i denne beslutning; minder om, at EU har bindende fælles regler, fælles institutioner og fælles tilsyns-, håndhævelses- og retsmekanismer, og at tredjelande, selv lande med en identisk lovgivning eller fuld lovgivningsmæssig tilpasning, ikke kan opnå samme fordele eller markedsadgang som EU's medlemsstater, f.eks. med hensyn til de fire friheder og finansielle bidrag fra EU-budgettet;\n9. mener, at aftalen om de fremtidige forbindelser bør indeholde særlige bestemmelser om bevægelighed for borgere fra EU til Det Forenede Kongerige og fra Det Forenede Kongerige til EU efter overgangsperioden, som mindst bør svare til graden af samarbejde i de fire søjler nedenfor;\n10. minder om, at Europa-Parlamentet skal godkende enhver fremtidig aftale mellem EU og Det Forenede Kongerige; understreger, at det skal informeres omgående og fuldt ud i alle procedurens faser i overensstemmelse med artikel 207, 217 og 2018 i TEUF og med relevant retspraksis;\ni) Handelsmæssige og økonomiske forbindelser\n11. gentager, at Det Forenede Kongeriges medlemsskab af det indre marked og toldunionen vil være den bedste løsning både for Det Forenede Kongerige og EU-27 og den eneste, der kan sikre en fortsat gnidningsløs samhandel og fuldt ud bevare fordelene ved vores økonomiske forbindelser; minder om, at deltagelse i det indre marked kræver fuld tilslutning til de fire friheder og indarbejdelse af de dertil hørende EU-regler, lige konkurrencevilkår, herunder gennem konkurrence- og statsstøtteregler, at EU-Domstolens retspraksis er bindende, og bidrag til EU's budget; bemærker, at en toldunion fjerner toldmæssige hindringer og noget af toldkontrollen, men kræver overholdelse af EU's handelspolitik og en fælles ydre grænse; noterer sig, at den britiske regering fortsat udelukker både det indre marked og toldunionen;\n12. bemærker, at et vidtgående og bredt frihandelsområde kræver en bindende mekanisme for konvergens med gældende EU-ret og en obligatorisk rolle for EU-Domstolen med hensyn til fortolkningen af EU-retten og ikke giver mulighed for at vælge og vrage mellem det indre markeds sektorer;\n13. mener, at Det Forenede Kongeriges nuværende standpunkt kun er foreneligt med en handelsaftale i henhold til artikel 207 i TEUF, som kunne udgøre den handelsmæssige og økonomiske søjle i en associeringsaftale; erklærer sig rede til at gå i dialog med Det Forenede Kongerige på grundlag af de øvrige modeller, der er nævnt ovenfor, forudsat at Det Forenede Kongerige revurderer dets nuværende ufravigelige principper;\n14. minder om, at alle nye frihandelsaftaler (FTA'er) er bygget op af tre hoveddele: markedsadgang, lovgivningsmæssigt samarbejde og regler; understreger ud over de principper, der er gengivet ovenfor i pkt. 4, at:\n– graden af adgang til EU's marked skal svare til graden af fortsat konvergens med og tilpasning til EU's tekniske standarder og regler, og at der ikke er mulighed for en sektorbaseret tilgang og for at bevare det indre markeds integritet\n– EU's autonomi med hensyn til fastlæggelse af EU-lovgivning og -standarder skal sikres i lighed med EU-Domstolens rolle som den eneste fortolker af EU-lovgivningen\n– der skal sikres lige konkurrencevilkår, og EU's standarder skal overholdes, for at undgå et kapløb mod bunden og forebygge regelarbitrage fra markedsaktørernes side\n– oprindelsesregler skal være baseret på EU's standardpræferenceregler og på EU-producenternes interesser\n– gensidig markedsadgang skal forhandles i fuld overensstemmelse med Verdenshandelsorganisationens (WTO's) regler, herunder for varer, tjenesteydelser, offentlige udbud og – hvis det er relevant – direkte udenlandske investeringer, og alle former for levering af tjenester, herunder tilsagn om bevægelighed for fysiske personer på tværs af grænserne (leveringsmåde 4), og skal reguleres i fuld overensstemmelse med EU's regler for så vidt angår principperne om ligebehandling, især af arbejdstagere\n– der, eftersom de reguleringsmæssige forskelle kan blive en hindring for smidige handelsforbindelser og vil medføre en betydelig byrde for såvel importører som eksportører, bør forhandles regler på plads om reguleringssamarbejde og reguleringsmæssig kohærens med særligt fokus på SMV'er, som tager højde for den frivillige karakter af reguleringssamarbejde og retten til at regulere i offentlighedens interesse, og minder samtidig om, at bestemmelserne om reguleringssamarbejde i en handelsaftale ikke fuldt ud kan genskabe den samme gnidningsløse samhandel, som medlemsskab af det indre marked giver;\n15. understreger, at denne aftale mellem EU og Det Forenede Kongerige bør sikre rammerne for eksisterende handelsforbindelser mellem EU og tredjelande og forhindre snylteradfærd ved at sikre konsekvens med hensyn til at bibeholde en trimmet told- og kvoteordning og oprindelsesregler for varer over for tredjelande;\n16. understreger, at markedsadgang for tjenesteydelser under en frihandelsaftale er begrænset og altid er underlagt udelukkelser, forbehold og undtagelser;\n17. understreger, at udtræden af det indre marked vil føre til, at Det Forenede Kongerige mister både rettighederne under "pasordningen" for finansielle tjenesteydelser og muligheden for at åbne filialer i EU, som er underlagt Det Forenede Kongeriges tilsyn; minder om, at EU-lovgivningen på visse områder giver mulighed for at betragte tredjelandes regler som ækvivalente på grundlag af en forholdsmæssig og risikobaseret tilgang, og bemærker det igangværende lovgivningsarbejde og Kommissionens kommende forslag på dette område; understreger, at afgørelser om ækvivalens altid er af unilateral karakter; understreger endvidere, at tilsynsklausuler og begrænsninger på grænseoverskridende levering af finansielle tjenesteydelser er et almindeligt element i frihandelsaftaler for at sikre den finansielle stabilitet og den fuldstændige overholdelse af EU's regelsæt og standarder og anvendelsen heraf;\n18. understreger, at en aftale mellem EU og Det Forenede Kongerige bør omfatte en solid tvistbilæggelsesordning og forvaltningsstrukturer; understreger i denne forbindelse EU-Domstolens kompetence med hensyn til fortolkningen af spørgsmål, der vedrører EU-retten;\n19. minder om, at Det Forenede Kongeriges nuværende standpunkt og ufravigelige principper vil føre til toldkontrol og toldmæssig verifikation, hvilket vil påvirke de globale forsyningskæder og fremstillingsprocesser, selv hvis toldmæssige hindringer kan undgås; understreger vigtigheden af en høj grad af tilpasning mellem EU's fælles momsområde og Det Forenede Kongerige; mener, at skattespørgsmål bør medtages i enhver yderligere aftale mellem Det Forenede Kongerige og EU for at sikre en maksimal grad af samarbejde mellem EU og Det Forenede Kongerige og dets territorier på selskabsskatteområdet;\n20. gentager, at adgang til EU's marked for så vidt angår fødevarer og landbrugsprodukter er betinget af streng overholdelse af alle EU's love og standarder, navnlig på områder som fødevaresikkerhed, GMO'er, pesticider, geografiske betegnelser, dyrevelfærd, mærkning og sporbarhed, sundheds- og plantesundhedsmæssige standarder samt menneskers, dyrs og planters sundhed;\nii) Udenrigspolitik, sikkerhedssamarbejde og udviklingssamarbejde\n21. bemærker for så vidt angår den fælles udenrigs- og sikkerhedspolitik, at Det Forenede Kongerige som tredjeland ikke vil kunne deltage i EU's beslutningsproces, og at EU's fælles holdninger og foranstaltninger kun kan vedtages af EU's medlemsstater; påpeger imidlertid, at dette ikke udelukker høringsmekanismer, der giver Det Forenede Kongerige mulighed for at tilpasse sig EU's udenrigspolitiske holdninger, fælles foranstaltninger, navnlig med hensyn til menneskerettighederne, eller multilaterale samarbejde, især inden for rammerne af FN, OSCE og Europarådet; støtter koordinering af sanktionspolitikken og gennemførelsen heraf, herunder våbenembargoer og fælles holdninger til våbeneksport;\n22. understreger, at et sådant partnerskab vil kunne etableres inden for rammeaftalen om deltagelse, som forvalter tredjelandes rolle, og som gør det muligt for Det Forenede Kongerige at deltage i EU's civile og militære missioner (uden ledende rolle for Det Forenede Kongeriges vedkommende) og operationer, programmer og projekter, udveksling af efterretninger, uddannelse og udveksling af militært personel og samarbejde om forsvarsmaterielpolitik, herunder projekter, der udvikles inden for rammerne af det permanente strukturerede samarbejde (PESCO); understreger, at en sådan deltagelse bør være med forbehold af og i overensstemmelse med EU's relevante holdninger, afgørelser og lovgivning, herunder om indkøb og overførsel på forsvarsområdet; bekræfter, at et sådant samarbejde er betinget af fuldstændig overholdelse af den internationale menneskerettighedslovgivning, den humanitære folkeret og EU's grundlæggende rettigheder;\n23. bemærker, at ethvert samarbejde på ovennævnte områder, der indebærer udveksling af EU's fortrolige oplysninger, herunder om efterretninger, er betinget af en aftale om informationssikkerhed til beskyttelse af EU's fortrolige oplysninger;\n24. bemærker, at Det Forenede Kongerige på grundlag af andre lignende ordninger med tredjelande kan deltage i EU-programmer til støtte for forsvar og ekstern sikkerhed (såsom Den Europæiske Forsvarsfond, Galileo og cybersikkerhed); er åben over for muligheden af, at Det Forenede Kongerige fortsætter med at bidrage til EU's eksterne finansieringsinstrumenter med henblik på at forfølge fælles mål, navnlig i det fælles naboskabsområde;\n25. bemærker, at Det Forenede Kongerige er en stor aktør inden for udviklingssamarbejde og nødhjælp, og at samarbejde mellem EU og Det Forenede Kongerige på disse områder efter brexit vil være til gavn for begge parter;\niii) Indre sikkerhed\n26. understreger, at det er i både EU's og Det Forenede Kongeriges interesse at opbygge et partnerskab, der sikrer et fortsat sikkerhedssamarbejde med henblik på at imødegå fælles trusler, i særdeleshed terrorisme og organiseret kriminalitet, og undgå afbrydelse af informationsstrømmene på dette område; bemærker, at tredjelande (uden for Schengenområdet) ikke nyder godt af privilegeret adgang til EU's instrumenter, herunder databaser, på dette område, og at de heller ikke kan deltage i fastlæggelsen af prioriteter og udviklingen af de flerårige strategiske mål eller stå i spidsen for operationelle handlingsplaner som led i EU's politikcyklus;\n27. bemærker endvidere, at det ud over behovet for at beskytte igangværende procedurer og undersøgelser, som involverer Det Forenede Kongerige, ved hjælp af overgangsordninger, er nødvendigt at finde frem til særlige ordninger med Det Forenede Kongerige som tredjeland for så vidt angår retligt samarbejde i straffesager, herunder om udlevering og gensidig retshjælp, i stedet for de nuværende ordninger såsom den europæiske arrestordre;\n28. er af den opfattelse, at det fremtidige samarbejde kan udvikles på grundlag af tredjelandsordninger med ikke-Schengenlande, der muliggør udveksling af sikkerhedsrelevante oplysninger og operationelt samarbejde med EU's organer og mekanismer (f.eks. Europol og Eurojust);\n29. understreger, at et sådant samarbejde bør skabe retssikkerhed, skal være baseret på garantier med hensyn til de grundlæggende rettigheder, der er fastsat i den europæiske menneskerettighedskonvention, og skal tilvejebringe et beskyttelsesniveau, som i det væsentlige svarer til chartrets; understreger endvidere, at det fuldt ud bør overholde EU's standarder for databeskyttelse og være baseret på effektiv håndhævelse og tvistbilæggelse; mener, at det er nødvendigt at finde en løsning med henblik på at regulere den fremtidige udveksling af oplysninger mellem EU og Det Forenede Kongerige inden for retshåndhævelse, efterretning og terrorbekæmpelsesoperationer; understreger, at en afgørelse fra Kommissionen om tilstrækkeligheden af beskyttelsesniveauet vil være den foretrukne og mest sikre løsning; minder om, at Det Forenede Kongerige under alle omstændigheder skal tilvejebringe et databeskyttelsesniveau, der er lige så solidt som EU's databeskyttelsesregler;\niv) Tematisk samarbejde\n30. understreger, at principperne i punkt 4 ovenfor også fuldt ud og ubetinget bør finde anvendelse på det fremtidige samarbejde med Det Forenede Kongerige på en række områder af fælles interesse; understreger, at sådanne aftaler vil skulle ramme en balance mellem rettigheder og forpligtelser svarende til lignende aftaler med andre tredjelande, men under hensyntagen til den geografiske nærhed og de tætte forbindelser mellem EU og Det Forenede Kongerige;\n31. mener, at det i lyset af ovennævnte principper og betingelser og af hensyn til passagerers, luftfartsselskabers, producenters og fagforeningers interesser er nødvendigt at sikre konnektivitet ved hjælp af en lufttransportaftale og en aftale om luftfartssikkerhed; understreger imidlertid, at graden af markedsadgang afhænger af niveauet af lovgivningsmæssig konvergens og tilpasning til gældende EU-ret og af oprettelsen af en solid tvistbilæggelses- og mæglingsmekanisme; udelukker desuden ikke et fremtidigt samarbejde med Det Forenede Kongerige om at støtte projekter af fælles interesse i transportsektoren;\n32. kunne, for så vidt angår fiskeri, overveje forhandling af en ny form for bilateral partnerskabsaftale for tredjelande med henblik på at opretholde en høj grad af samarbejde, kohærens og konvergens, sikre stabil og fortsat gensidig adgang til farvande og ressourcer i overensstemmelse med den fælles fiskeripolitiks principper og forvaltningsbestemmelser og bæredygtig forvaltning af fælles bestande for at genoprette og bevare populationer af disse bestande over niveauer, der kan give det maksimale bæredygtige udbytte; understreger, at fælles forvaltning af fælles bestande forudsætter, at Det Forenede Kongeriges bidrag til den videnskabelige vurdering af disse bestande videreføres; understreger imidlertid, at gensidig markedsadgang for fiskerivarer skal forhandles som en del af den fremtidige aftale, og at graden af adgang til EU's indre marked skal være betinget af graden af adgang for EU-fartøjer til Det Forenede Kongeriges fiskepladser og -ressourcer samt af graden af samarbejde om forvaltningen af fælles bestande;\n33. fremhæver værdien af kulturelt og uddannelsesmæssigt samarbejde, herunder læring og unges mobilitet, samt de kulturelle og kreative erhvervs betydning for at hjælpe EU til at uddybe forbindelserne med nabolandene, og ville hilse et fortsat samarbejde mellem EU og Det Forenede Kongerige på disse områder, herunder gennem relevante programmer som f.eks. Erasmus og Et Kreativt Europa, velkommen;\n34. kunne, i forbindelse med samarbejdet om forskning og innovation, overveje at lade Det Forenede Kongerige deltage som tredjeland i EU's rammeprogram for forskning og innovation og i EU's rumprogrammer, uden at der gives tilladelse til nettooverførsler fra EU-budgettet til Det Forenede Kongerige eller til en beslutningstagende rolle for Det Forenede Kongerige;\n35. mener, at den bedste løsning for miljøet, for indsatsen mod klimaændringer og for folkesundheden og fødevaresikkerheden vil være, at Det Forenede Kongerige fortsat fuldt ud tilpasser sig nuværende og kommende EU-lovgivning, herunder overholder de forpligtelser og mål for 2030, der allerede er aftalt under EU's pakker om hhv. ren luft og ren energi; hvis dette imidlertid ikke bliver tilfældet, opfordres der til, at aftalerne mellem EU og Det Forenede Kongerige sikrer et tæt samarbejde og høje standarder på disse områder og til, at grænseoverskridende miljøspørgsmål tages op; understreger, at ethvert samarbejde med EU's agenturer på disse områder skal være baseret på bilaterale aftaler;\n36. kunne overveje lignende tredjelandsordninger på områderne energi, elektronisk kommunikation, cybersikkerhed og IKT; er, for så vidt angår energi, af den opfattelse, at sådanne ordninger bør respektere integriteten af det indre marked for energi, bidrage til energisikkerhed, bæredygtighed og konkurrenceevne og tage hensyn til samkøringslinjer mellem EU og Det Forenede Kongerige; forventer, at Det Forenede Kongerige overholder de højeste standarder for nuklear sikkerhed og strålingsbeskyttelse, herunder i forbindelse med overførsel af affald og nedlukning;\n37. mener, at EU's Peace-program, der sigter mod at styrke et fredeligt og stabilt samfund ved at fremme forsoningen i Nordirland og grænseregionen i Irland, bør fastholdes med fortsat deltagelse af Det Forenede Kongerige;\nv) Forvaltning af den fremtidige aftale\n38. påpeger, at enhver fremtidig aftale mellem EU og Det Forenede Kongerige med Det Forenede Kongerige som tredjeland bør omfatte etableringen af et sammenhængende og solidt forvaltningssystem som en overordnet ramme for de fire søjler, der dækker det fælles løbende tilsyn med/forvaltningen af aftalen samt tvistbilæggelses- og håndhævelsesmekanismer for så vidt angår fortolkningen og anvendelsen af aftalens bestemmelser;\n39. fastholder, at dette forvaltningssystem er absolut nødvendigt for fuldt ud at bevare EU's selvstændige beslutningstagning og retsorden, herunder EU-Domstolens rolle som fortolker af EU-retten;\n40. understreger, at forvaltningsordningernes udformning bør svare til arten, omfanget og dybden af de fremtidige forbindelser og tage højde for graden af sammenkobling, samarbejde og nærhed;\n41. bifalder tanken om at oprette et fælles udvalg, der har til opgave at føre tilsyn med gennemførelsen af aftalen, tage sig af afvigelser i fortolkningen og gennemførelsen af aftalte korrigerende foranstaltninger i god tro og fuldt ud sikre EU's reguleringsmæssige selvstændighed, herunder Europa-Parlamentets og Rådets lovgivningsmæssige beføjelser; understreger, at EU's repræsentanter i dette udvalg bør være underlagt passende ansvarlighedsmekanismer, som involverer Europa-Parlamentet;\n42. mener, at forvaltningsordningerne bør give mulighed for forelæggelse for EU-Domstolen, når det drejer sig om bestemmelser, der er baseret på EU-retten; gentager hvad angår anvendelsen og fortolkningen af andre bestemmelser i aftalen end dem, der vedrører EU-retten, at en alternativ tvistbilæggelsesmekanisme kun kan overvejes, hvis den giver samme garanti for uafhængighed og upartiskhed som EU-Domstolen;\nvi) Lige vilkår\n43. minder om, at Det Forenede Kongerige og dets territorier, fortsat bør overholde og gennemføre de standarder, der eksisterer i henhold til dets internationale forpligtelser og EU's lovgivning og politikker, især på de områder, der er omhandlet i stk. 4 ovenfor, på en måde, der afspejler bredden og dybden af de fremtidige forbindelser; bemærker fordelene ved at opretholde en lovgivningsmæssig tilpasning baseret på EU-lovgivningen;\n44. bemærker, at bredden og dybden af denne aftale om fælles spilleregler vil være afgørende for fastlæggelsen af omfanget af de overordnede fremtidige forbindelser mellem EU og Det Forenede Kongerige; minder om, at Det Forenede Kongeriges fortsatte tilslutning til den europæiske sociale model vil spille en central rolle heri;\n45. er af den faste overbevisning, at Det Forenede Kongerige bør tilslutte sig de stadig højere standarder vedrørende beskatning og lovgivningen om bekæmpelse af hvidvaskning af penge i den gældende EU-ret, herunder gennemsigtighed på skatteområdet, udveksling af oplysninger om skatteanliggender og foranstaltninger til bekæmpelse af skatteundgåelse, og bør gøre noget ved situationen for så vidt angår dets territorier og deres manglende overholdelse af EU's kriterier for god regeringsførelse og gennemsigtighed; insisterer på, at adgang til toldunionen gøres absolut betinget af Det Forenede Kongeriges tilpasning til ovennævnte standarder;\n46. gentager, at det er nødvendigt at etablere sikkerhedsmekanismer for at sikre opretholdelsen af såvel høje standarder som lige konkurrencevilkår inden for miljøbeskyttelse, indsatsen mod klimaændringer, fødevaresikkerhed og folkesundhed; understreger, at der skal sikres adgang til domstolene og en passende klagemekanisme for borgere og NGO'er med hensyn til håndhævelse af arbejds- og miljøstandarder;\n47. bemærker, at bestemmelserne om lige vilkår i lighed med resten af aftalen vil kræve solide forvaltningsstrukturer, som skal omfatte korrekt forvaltning, tilsyn, tvistbilæggelses- og håndhævelsesmekanismer med sanktioner og foreløbige foranstaltninger, hvor det er nødvendigt, og en forpligtelse for begge parter til at etablere eller, hvor det er relevant, opretholde uafhængige institutioner, som er i stand til effektivt at overvåge og håndhæve gennemførelsen;\nvii) Mulig deltagelse i EU-programmer\n48. understreger, at modaliteten for Det Forenede Kongeriges deltagelse i EU's foranstaltninger og programmer vil være de regler, der gælder for tredjelande uden for EØS; understreger, at Det Forenede Kongeriges deltagelse skal være aftalt af EU i fællesskab under overholdelse af alle relevante bestemmelser og mekanismer og betingelser for deltagelse, herunder vedrørende finansiering, gennemførelse, kontrol og decharge, og uden at tillade nettooverførsler fra EU-budgettet til Det Forenede Kongerige;\n49. minder om, at Det Forenede Kongerige som et tredjeland som hovedregel ikke kan være part i eller have adgang til EU's agenturer; bemærker imidlertid, at dette ikke udelukker samarbejde i konkrete tilfælde på en strengt reguleret måde, der kræver overholdelse af alle relevante regler og finansielle bidrag; påpeger, at den næste flerårige finansielle ramme vil være nødt til at tage højde for konsekvenserne af de fremtidige forbindelser mellem EU og Det Forenede Kongerige;\n50. bifalder Kommissionens udkast til udtrædelsesaftale af 28. februar 2018, som i store træk afspejler Europa-Parlamentets synspunkter; bemærker, at det er udarbejdet på grundlag af den fælles rapport af 8. december 2017, som der var opnået enighed om, og af EU's holdninger til andre adskillelsesspørgsmål;\n51. glæder sig over de institutionelle bestemmelser og de tvistbilæggelsesmekanismer, som er fastsat i udkastet til udtrædelsesaftale, herunder suspension af fordele i overgangsperioden, som er fastsat i aftaleudkastets artikel 165 i tilfælde af manglende opfyldelse af forpligtelserne og bestemmelserne vedrørende udtrædelsesaftalen;\ni) Borgernes rettigheder\n52. glæder sig over den overordnede tilgang til borgernes rettigheder i anden del af Kommissionens udkast til udtrædelsesaftale, men gentager, at det bliver et af de centrale spørgsmål for Parlamentets godkendelse, at der er taget hånd om alle udestående spørgsmål vedrørende borgernes rettigheder, og at det er sikret, at rettighederne for EU-borgere, der opholder sig lovligt i Det Forenede Kongerige, og for britiske statsborgere, der opholder sig lovligt i EU-27, ikke påvirkes af brexit; tilslutter sig indføjelsen af henvisningen til kommende ægtefæller; noterer sig bestemmelserne om de administrative procedurer for erhvervelse af status som fastboende og fastholder, at det er nødvendigt at gøre det muligt for familierne at påbegynde proceduren ved hjælp af en enkelt formular, som har karakter af en erklæring og placerer bevisbyrden hos de britiske myndigheder; understreger, at Europa-Parlamentet vil kontrollere, at disse procedurer gennemføres effektivt og er enkle, klare og gratis; insisterer på, at den fremtidige ret til fri bevægelighed i hele EU for britiske statsborgere, der i øjeblikket har bopæl i en EU-27-medlemsstat, sikres såvel som retten til at stemme ved lokalvalg for alle borgere, der er omfattet af udtrædelsesaftalen; opfordrer ligeledes til, at alle EU-borgere, der er omfattet af udtrædelsesaftalen, får livsvarig ret til at vende hjem til Det Forenede Kongerige, samt til beskyttelse mod udvisning af borgere med handicap og deres plejere og beskyttelse af proceduremæssige rettigheder i forbindelse med udvisning som omhandlet i direktiv 2004/38/EF og af tredjelandsstatsborgeres rettigheder som fastsat i EU-retten;\n53. insisterer på, at alle EU-borgere, der ankommer til Det Forenede Kongerige i overgangsperioden, får de samme rettigheder som dem, der ankom før overgangsperiodens begyndelse; afviser i denne forbindelse forslaget i det seneste politiske oplæg, der blev offentliggjort af den britiske regering, som fastholder en forskelsbehandling mellem EU-borgere, der ankommer inden begyndelsen af overgangsperioden, og dem, der ankommer efter;\n54. gentager, at mange britiske statsborgere har givet udtryk for en stærk modvilje mod at miste de rettigheder, som de i øjeblikket nyder godt af i henhold til artikel 20 i TEUF; foreslår, at EU-27 undersøger, hvordan dette kan afbødes inden for rammerne af Den Europæiske Unions primærret, samtidig med at principperne om gensidighed, retfærdighed, symmetri og ikkeforskelsbehandling overholdes fuldt ud; bemærker den nylige overdragelse af en sag til EU-Domstolen, som er anlagt ved en nederlandsk domstol, om bevarelse af EU-borgerskabsrettigheder for britiske statsborgere efter brexit;\nii) Irland og Nordirland\n55. glæder sig over protokollen om Irland og Nordirland i Kommissionens udkast til udtrædelsesaftale, som gør den bagstopperløsningsmodel, der er skitseret i den fælles rapport af 8. december 2017, operationel; fremhæver, at den giver en konkret løsning på opretholdelsen af samarbejdet mellem nord og syd og forhindrer indførelsen af en fysisk grænse mellem Nordirland og Irland, som bliver nødvendig i tilfælde af, at der ikke findes et alternativ, enten gennem de overordnede forbindelser mellem EU og Det Forenede Kongerige eller gennem særlige løsninger, der skal foreslås af Det Forenede Kongerige, jf. stk. 49 i den fælles rapport;\n56. minder om vigtigheden af Det Forenede Kongeriges forpligtelse til at sikre, at der ikke sker nogen formindskelse af rettigheder, herunder sociale og demokratiske rettigheder, garantier og lige muligheder, som fastsat i Langfredagsaftalen og i overensstemmelse med tilsagnene i den fælles rapport; insisterer på, at alle elementer af det fælles rejseområde og EU-borgernes ret til fri bevægelighed, som er forankret i EU-retten og Langfredagsaftalen, gennemføres i national ret;\n57. gentager principperne i sin beslutning af 13. december 2017 om, at Det Forenede Kongerige efter udtrædelsesdatoen ikke længere vil være part i EU's institutioner og organer og ikke længere kan deltage i beslutningstagningen, og at overgangen kun kan bestå i en forlængelse af den gældende EU-ret og den fortsatte anvendelse af EU's eksisterende regulerings-, budget- og tilsynsmæssige, retslige og håndhævelsesmæssige instrumenter og strukturer på Det Forenede Kongerige; støtter fuldt ud det forhandlingsmandat, der er fastlagt i Det Europæiske Råds retningslinjer for forhandlingerne, Rådets forhandlingsdirektiver og Kommissionens nylige holdningsdokument om dette spørgsmål;\n58. glæder sig over og udtrykker sin støtte til del fire i udkastet til udtrædelsesaftale om overgangsordninger; gentager, at alle de rettigheder, som borgerne gives i henhold til EU-retten, bør udvides til at gælde i hele overgangsperioden; understreger, at dette også gælder EU-borgere, der ankommer til Det Forenede Kongerige i overgangsperioden, som bør nyde præcis samme rettigheder, navnlig hvad angår børnepenge, familiesammenføring og adgang til domstolsprøvelse ved EU-Domstolen;\n59. minder om, at enhver overgangsordning skal være fuldt ud forenelig med WTO-forpligtelserne for ikke at forstyrre handelsforbindelserne med tredjelande;\n60. insisterer på, at alle fremtidige handelsaftaler for perioden efter Det Forenede Kongeriges udtræden af EU, som det forhandler på plads med tredjelande, først kan træde i kraft efter udløbet af den periode, hvor overgangsordningerne finder anvendelse;\n61. minder om, at Det Forenede Kongerige fra datoen for dets udtræden af EU ikke længere vil nyde godt af internationale aftaler indgået af EU eller af medlemsstaterne, der handler på dets vegne, eller af EU og medlemsstaterne i fællesskab; noterer sig, at Det Forenede Kongerige i overgangsperioden fortsat vil være bundet af de forpligtelser, der følger af disse aftaler; understreger, at det først og fremmest er op til Det Forenede Kongerige at søge at indgå aftaler med de tredjelande, med hvilke der forefindes en aftale, hvis det ønsker at bibeholde virkningerne af eksisterende aftaler for så vidt angår Det Forenede Kongerige, og at Det Forenede Kongerige ikke vil kunne deltage i de forvaltningsstrukturer og beslutningsprocedurer, der er fastsat i disse aftaler;\n62. påpeger, at overgangsordningerne som led i udtrædelsesaftalen først kan gennemføres, når denne aftale træder i kraft;\niv) Andre adskillelsesspørgsmål\n63. opfordrer til, at der hurtigst muligt indgås en aftale om alle udtrædelsesbestemmelserne som anført i tredje del af udkastet til udtrædelsesaftale, og opfordrer indtrængende Det Forenede Kongerige til, hvor den ikke allerede har gjort det, at fremlægge en klar holdning til alle udestående spørgsmål i tilknytning til en velordnet udtræden;\n64. fremhæver vigtigheden af det arbejde, som Kommissionen og medlemsstaterne har gjort på forskellige niveauer med hensyn til at øge bevidstheden og paratheden; understreger, at det i betragtning af den usikkerhed, som brexit giver anledning til, er nødvendigt at ikke bare EU-institutionerne, men også nationale myndigheder, økonomiske aktører og borgerne varskos og modtager ordentlig information, så de kan forberede sig tilstrækkeligt på alle mulige scenarier, herunder et scenarie, hvor der ikke foreligger nogen aftale; opfordrer navnlig til, at der iværksættes foranstaltninger rettet mod det maksimale antal berørte sektorer og personer, bl.a. på følgende områder:\n– fortsat og sikker adgang til lægemidler til veterinær og humanmedicinsk brug og medicinsk udstyr til patienter, herunder en sikker og ubrudt forsyning af radioisotoper\n– finansielle tjenesteydelser til økonomiske aktører\n– parathed hos SMV'er og små erhvervsdrivende, der handler med Det Forenede Kongerige, som f.eks. landbrugsfødevareproducenter og producenter af fiskevarer, som for første gang nogensinde kan blive stillet over for eksportprocedurer og visse typer af krav, herunder sundheds- og plantesundhedskrav\n– begrænsninger og hindringer, der kan udspringe af de nye retlige rammer for transport af passagerer og varer og de konsekvenser, disse kan få for just-in-time-leverancer inden for fødevareforsyningen, forarbejdnings- og distributionskæden\n– kapacitet for så vidt angår korrekt mærkning, sporbarhed og ægthed af oprindelsen af landbrugs- og fiskeprodukter for at sikre overholdelse af fødevaresikkerheds- og dyrevelfærdsstandarder og levering af korrekte forbrugeroplysninger om fødevarer\n– den retlige ramme for databeskyttelse\n– Kommissionens udpegelse af al EU-lovgivning, der skal ændres som følge af brexit;\n65. pålægger sin formand at sende denne beslutning til Det Europæiske Råd, Rådet for Den Europæiske Union, Europa-Kommissionen, de nationale parlamenter og Det Forenede Kongeriges regering.\nUdtalelse fra GUE/NGL vedrørende beslutningen om de fremtidige forbindelser mellem EU og Det Forenede Kongerige\nVi er stærkt foruroliget over, at udkastet til udtrædelsesaftale, som omsætter den fælles rapport af 8. december 2017 i retlig form, har fået en så uvenlig modtagelse af den britiske regering. I overensstemmelse med Europa-Parlamentets beslutning af 13. december og i Rådets retningslinjer af 15. december beklager vi, at den britiske regering ikke handler i god tro, og mener derfor, at EU bør fokusere på at sikre, at de tilsagn, der blev givet i fase 1, overholdes fuldt ud og omhyggeligt omsættes i retlig form så hurtigt som muligt.\nSelv om der er positive elementer i beslutningsforslaget – først og fremmest på de områder, hvor de politiske grupper har haft en konstruktiv dialog på udvalgsniveau – er der også nogle problematiske dele i det. Navnlig er vi grundlæggende imod det, som beslutningsforslaget indeholder om forsvar og sikkerhed.\nUanset vores forbehold med hensyn til nogle af punkterne vedrørende de fremtidige forbindelser mener vi, at det er af allerstørste betydning, at de politiske grupper fortsat arbejder tæt sammen, og navnlig at sikre, at udtrædelsesaftalen forsvarer og sikrer rettighederne for de millioner af borgere, som er berørt af Det Forenede Kongeriges udtræden af EU, samt at fastholde alle dele af Langfredagsaftalen.\nVedtagne tekster, P8_TA(2017)0361.\nVedtagne tekster, P8_TA(2017)0490.


DC33c Origin cylinder stovsugere - webshop | Dyson.dk\nDysons cykloner opsamler mere mikroskopisk støv end nogen anden cyklon.\nUdviklet til effektivt at fjerne støv og snavs.\nDyson DC33c Origin funktioner\nRadial Root Cyclone™ teknologi\nNyudviklet luftgennemstrømning opfanger mere snavs og mikroskopisk støv i beholderen\nTraditionelle støvsugere er baseret på poser, der opsamler støv og snavs. Men når du begynder at bruge visse maskiner med poser, kan støv tilstoppe de små huller i posen. Visse posefrie støvsugere fungerer på samme måde. De benytter et centralt filter til at opfange fint støv, hvilket kan tilstoppe filteret. Sugeevnen falder, og du efterlader støv og snavs i dit hjem. Dysons patenterede cyklonteknologi opfanger mere snavs end nogen anden cyklon støvsuger. Radial Cyclone™ teknologi anvender en nyudviklet luftgennemstrømning for at maksimere sugeevnen. Den mere effektive luftgennemstrømning reducerer turbolens og fastholder lufttrykket, så flere mikroskopiske partikler opsuges af de indvendige cykloner. Disse forbedringer hjælper med at fjerne mere støv, allergene og dyrehår fra hjemmet.\nJusterbart mundstykke til alle typer gulve.\nJusterbart mundstykke til alle typer gulve. Fjerner mere støv og snavs fra alle typer gulve, ikke blot gulvtæpper\nDrejer rundt på stedet og følger dit ubesværet rundt i hjemmet uden besværlige bevægelser.\nDu skal blot trykke på en knap for at lukke snavset ud.\nDyson DC33c Origin specifikationer\nPermanent, vaskbart filter\nDyson DC33c Origin leveres med en 5 års garanti og brugervejledning.\nMundstykke til trapper\n1 ud af 3 anmeldere vil anbefale Dyson DC33c Origin til en ven\nDårlig oplevelse Lone 3 April 2017\nNu har jeg haft Dyson i MANGE år, men synes at det var på tide at få en ny, mundstykket er slidt… Men hold da op den nye er ringe, og den er dum at tømme, specielt når man har hund, da var den gamle model 1000 gange bedre… Den virker som noget legetøj der er svær at samle…. Jeg har ikke...\nNu har jeg haft Dyson i MANGE år, men synes at det var på tide at få en ny, mundstykket er slidt… Men hold da op den nye er ringe, og den er dum at tømme, specielt når man har hund, da var den gamle model 1000 gange bedre… Den virker som noget legetøj der er svær at samle…. Jeg har ikke købt den her på siden, men håber at det de i butikken lovede mig mht. retur ret holder, da jeg er gået tilbage til min goe gamle DC19 og vil undersøge om man kan købe nyt mundstykke og filter til den. Hilsen hende den skuffede\nFra AskDyson, Dyson-ejer support, 6 April 2017\nHej Lone. Tak for din anmeldelse. Jeg er ked af at høre at du har haft en dårlig oplevelse med en af vores nyere modeller, og håber du kan få den byttet hvis det er det du beslutter dig for. Jeg lagde mærke til at du skriver at du har en hund, og derfor vil jeg anbefale dig at kigge på vores Cinetic Big Ball Animalpro som klart er den bedste løsning til os med firbenede familiemedlemmer. Du kan læse lidt om den her: http://www.dyson.dk/stovsugere/cylinderstovsugere/dyson-cinetic-big-ball.aspx og se hvilket tilbehør der følger med her: http://shop.dyson.dk/stovsugere/cylinderstovsugere/dyson-cinetic-bigball-animalpro-100014-01 Med netop denne model er der ingen filtre man skal huske at vaske, og så er slangeføringen således at slangen bliver ført direkte op i støvbeholderen, hvilket gør at chancerne for at en blokering af hundehår skulle opstå er minimal og nærmest ikke eksisterende. Husk på at hvis du bestiller direkte igennem vores hjemmeside eller pr telefon, så har du 30 dages prøvetid på maskinen, og kan derfor prøve den af i dit hjem og derefter returnere den såfremt den ikke lever op til dine forventninger og behov. Ifht din gode gamle DC19, så vil jeg gerne hjælpe dig med at finde et nyt mundstykke og filter til den; du kan kontakte mig på help@dyson.dk hvis du er interesseret i det. Venlig hilsen Malene Dyson Kundeservice\nMangelfuld brugsanvisning Dyson bruger 6 Marts 2017\nVi har i dag modtaget en Dyson DC33C støvsuger. Der er ikke nogen dansk brugsanvisning med. Og jeg kan ikke finde nogen til download på jeres hjemmeside. Der er en midtersektion med billedillustration i den medfølgende brugermanual, men den er meget mangelfuld. Der er en del ekstraudstyr til stø...\nVi har i dag modtaget en Dyson DC33C støvsuger. Der er ikke nogen dansk brugsanvisning med. Og jeg kan ikke finde nogen til download på jeres hjemmeside. Der er en midtersektion med billedillustration i den medfølgende brugermanual, men den er meget mangelfuld. Der er en del ekstraudstyr til støvsugeren, som fulgte med. Der er ingen beskrivelse af dette nogen steder overhovedet. Det er nok noget af den mest tyndbenede brugermanual, jeg længe har set.\nFra AskDyson, Dyson-ejer support, 8 Marts 2017\nHej James. Tak for din anmeldelse, jeg er ked af at høre at du føler at du mangler en dansk brugsvejledning. Jeg har nu derfor sendt en til dig via email; den danske del finder du på side 27 - 28, og du er altid velkommen til at ringe ind til os skulle du være i tvivl om noget i forhold til mundstykker eller din støvsuger i det hele taget. Hvis du har spørgsmål er du altid velkommen til emaile os på help@dyson.dk eller ringe til vores gratis telefonnummer på +45 80 70 58 43 mandag til fredag ml kl 08:00 - 20:00 samt lørdag fra kl 09:00 - 14:00. Venlig hilsen Malene Dyson kundeservice\n2.499,00 kr Spar 700,00 kr


Sætter regeringen stadig velfærd først? | Midtjyllands Avis\n29. juni 2020, 12.51\nMF. Valgt i Østjyllands Storkreds\nSYGEHUSENE Regeringen sætter velfærd først, har vi utrætteligt hørt fra den socialdemokratiske regering. Igen og igen har Mette Frederiksen og co. bidraget til fortællingen om Socialdemokratiet som velfærdens vogter. Så sent som i maj bedyrede finansminister Nicolai Wammen (S), at coronakrisen ikke skulle koste på velfærden.\nDet er en god ambition, som vi deler i Venstre. Under Venstres seneste regering mellem 2015 og 2019 blev sundhedsvæsnet styrket med 6 milliarder. Vi skal både passe på sundhedsvæsnet og de mange medarbejdere, som hver dag står klar til at hjælpe syge danskere. Hvis vi mener noget med vores velfærdssamfund, er vi selvfølgelig nødt til at prioritere et stærkt sundhedsvæsen.\nDet gælder selvfølgelig også Aarhus Universitetshospital og deres mange dygtige medarbejdere. De finder lige nu ringe trøst i socialdemokraternes løfte om at sætte velfærden først. For tiden møder de ind til en amputeret vagtplan, hvor der både mangler en sygeplejerske i dag- og aftenskift.\nJeg tror, man skal være mere end almindeligt optimistisk for at tro, at en sygeplejerske i underskud ikke har nogen konsekvenser for kvaliteten af den velfærd, der udgår fra en sygehusafdeling. For slet ikke at tale om sygeplejerskernes arbejdsmiljø. Som om de ikke løb stærkt nok i forvejen.\nEr det virkelig, hvad Nicolai Wammen mener med at sætte velfærd først? At akutmodtagelsen, skadestuen og traumecenteret på AUH skal gå en sygeplejerske ned for at spare penge?\nFærre sygeplejersker på vagtplanen står i kæmpe kontrast til de 1000 ekstra sygeplejersker, Mette Frederiksen stillede danskerne i udsigt. Tomme ord sætter hverken danskernes eller sygeplejerskernes velfærd først.